Qalampir.uz - Фарғона вилоят ҳокими қуюшқондан чиқди. У тошлоқликларни ҳақоратлаб, Ҳажга боришига қаршилик қилмоқда\nФарғона вилоят ҳокими қуюшқондан чиқди. У тошлоқликларни ҳақоратлаб, Ҳажга боришига қаршилик қилмоқда\n11:48, 26.01.2018 Жамият\nФарғона вилояти ҳокими юз берган фожиадан қаттиқ “қайғуга тушган” кўринади. У яқинда ўтказган йиғилишда бир фожиа ортидан Тошлоқ туманидагиларнинг Ҳажга боришини тақиқлашини айтди.\nЖорий йилнинг 18 январь куни Қозоғистон Республикаси Ақтўбе вилояти Ирғиз туманида содир бўлган автобус ёнғинида ишлаш учун Россияга йўл олган 57 нафар Ўзбекистон фуқаросидан 52 нафари ҳалок бўлди. Улардан 2 нафари Андижон, 31 нафари Наманган, 16 нафари Фарғона, 1 нафари Сурхондарё вилоятидан, яна 2 нафари Тошкент шаҳридан бўлган.\nЎзбекистон Республикаси Президенти Шавкат Мирзиёев ушбу фожиада ҳалок бўлганларнинг оила аъзолари ва яқинларига ҳамдардлик билдирди, ҳар бир оилага компенсация ажратиш, фожиа сабабларини аниқлаш, жасадларни Ўзбекистонга олиб келиш, уларнинг дафн маросимларини ўтказиш юзасидан топшириқ берди. Бу фожиада давлатни айблаб, хато ва камчиликлар ўз вақтида бажарилмаганини айтди.\nФарғона вилояти ҳокими юз берган фожиадан қаттиқ “қайғуга тушган” кўринади. У яқинда ўтказган йиғилишда бир фожиа ортидан Тошлоқ туманидагиларнинг Ҳажга боришини тақиқлашини айтди. Вилоят ҳокимлиги марҳумларнинг оила аъзоларига 80 миллион берганини алоҳида қайд этди.\n“Энди Тошлоқдан ҳеч ким Ҳажга бормайди. Тошлоқликларнинг биронтаси Ҳаж сафарига бормайди, тиригиям бормайди, отасиям бормайди. Ҳаммаси маҳрум бўлди ўша Тошлоқдан.\nЭшитиб қўйинглар, тошлоқликлар! Яна бечора вилоятликлар 80 миллион сўм ҳомийлик қилишга мажбур бўлди. Ҳар бири учун 5 миллион сўмдан. Буни таъна қилиш учун гапираётганим йўқ. 20 яшар, 22 яшар, уйланмаган йигитлар кетаверадими? Ота-онаси нима деяпти, карахтми улар? Энди бечора участка нозири айбдор қилинади. Маҳалладагилар турибди тишини кавлаб. Эртага ёзса – ёзаверсин, мени устимдан. Ғаниев урди, ҳажга бормайсан деди, фалон деди, пистон деди, қилиб”.\nҲоким 2005 йилда Фарғонада бўлган митингга ҳам тўлталган.\n“Митинг қилган ҳам шулар бўлади, 2005 йилда ички ишлар ходимларини тош отиб қувлаганлар шу ҳаромилар эди. Қаралмаса, шунақа бўлади.\nИкки-учтадан хотин қилгани ҳам Тошлоқдан, шаръий никоҳ ўқиб юрган миллатчи ҳам Тошлоқдан, хотинларни қўйвориб, болаларни етим қилиб, алимент тўламай юрганларам Тошлоқдан. Падаринга лаънат, сан тошлоқликларни. Ҳамромилар бутун Республикага вилоятни шарманда қилган сенларни... Бозор устидан ёзадиганлар ҳам Тошлоқдан, бозорда ўзи эшакминди ўйнайдиганларам Тошлоқдан.\nҚўлингдан келмаса, чиқиб кет ҳозир залдан, ҳоким бўлиб ўтирмасдан. Мард бўлсанг, шундай чиқиб кет-да, йўқолиб кет! Йўқолиб кет! Номард!\nКейин масала вилоят автомобиль ва дарё транспорти...\nСиз ҳам Тошлоқдан чиққансиз-эй, оғайни. Мен билмайман, эртага вилоятдаги рўйхатда турган 10 минг киракаши бор. Тошкентга қатнаётгани бор, тушунтира олдимми? Булар ҳаммаси машинада кетяпти, поездда ҳам кетмаяпти самолёт ҳам кетмаган. Бизни точкаларимиз бор. Сизга Раҳматжон Тошназаров ГАИни раҳбарини қўшиб берадилар, бирга юриб текширасизлар. Бекатда кузатилади, ўзи юки кўплигидан маълум бўлади, ким қаёққа кетаётгани”, дейди Фарғона вилоят ҳокими.\nФарғона вилояти ҳокими халқнинг Ҳажга юборишни тақиқлаб, вилоятдан ташқарига чиқиб кетаётганларнинг юкини текшириб, улар қаерга кетаётганини аниқлагунча, вилоятнинг бошқа муаммоларига ечим топса, иш ўрнини кўпайтиришга ҳаракат қилса, газ, сув, коммунал хизматлар билан боғлиқ ечимини кутаётган муаммоларни ўрганса, масадга мовофиқ бўларди.\nПрезидент чет элда юрганларга нисбатан қарашни ўзгартириш, уларни ажратиб қўймаслик, аксинча, ишида кўмаклашиш, ёрдам қўлини чўзиш, қайтишларига имкон яратиш, иш билан таъминлаш масаласига алоҳида эътибор қаратиб турган бир пайтда Фарғона вилоят ҳокими Шуҳрат Ғаниевнинг айтаётганларини қандай тушуниш мумкин. Ҳаж масаласини-чи? Президент Ҳажга борувчилар сонини бежиз кўпайтирмади. Ҳажга жўнатиш бўйича комиссия тузилиши кераклиги ҳам бекорга таъкидланмади. Зотан, Ҳажга борган ёши улуғлар ёшларни, йўлдан оғаётганларни йўлга солсин, оилаларга, бутун маҳаллага, туманга маърифат нурини ёғдирсин, деди. Ё Тошлоқда йўлдан адашганлар йўқми, уларга ҳожилар керак бўлмаса?\nАйни пайтда ҳокимнинг йиғилишда айтган гаплари ижтимоий тармоқларда кўплаб муҳокамаларга сабаб бўлмоқда. Хўш, сиз қандай фикрдасиз?\nТеглар:Шуҳрат Ғаниев Тошлоқ тумани Фарғона вилояти ҳокимияти Ақтўбе\nСурхондарёда 73 мамлакат билан боғланиш имкониятига эга кутубхона очилди\nФарғона ҳокими Шуҳрат Ғаниевга ёқут кўзли орден топширилди. Нега?\n10:42, 04.02.2019 15 472\nАқтўбе фожиаси айбдори Тошкентдан экстрадиция қилинди\n16:56, 26.12.2018 3 840\nАқтўбе фожиасининг асосий айбдори Сергелидан топилди\n13:26, 01.12.2018 22 068\nАқтўбеда ўзбекистонликлар қутқарилди\n16:07, 24.11.2018 5 337\nСудья Ақтўбе фожиаси айбдорлари нега 5 йилга қамалганини изоҳлади\n14:55, 13.11.2018 5 760\nҲарбий хизматга чақирув вақти ўзгаради\nПрезидент 4 давлат билан алоқаларни янада мустаҳкамлаш юзасидан йиғилиш ўтказди\nЛола Каримова отасининг хотирасига кўрсатилган ҳурмат учун миннатдорлик билдирди\nТуркияга фоҳишаликка юборилаётган аёллар аэропортда тўхтатиб қолинди\nQALAMPIR.UZ башорати тўғри чиқди. Тошматов ишдан кетди\nСиз ҳеч пора бериб кўрганмисиз?


Мана, денгиз бўйларида дам олиб, қайтиб келдик яна ишлашга. Биз дам олган пайтда Ўзбекистон президенти қаттиқ ишлабди. Ëмонам қаттиқ ишлаб ташабди. Ҳокимларни тергаб, блогерлардан кечирим сўрашга мажбур қилибди. Мошоллоҳ. Бундай президент қайда бор?\nБиз ишга чиқсак, президент дам олишга кетворибди. Дам олсин-да энди. Бош вазир бўлиб 14 йил ишлаганида ҳам, президент бўлиб уч йилдан бери лавозимда ўтирганида ҳам ҳеч дам олмади. Асалари каби туну кун ишлайди. Ит тинса тинади, қуш тинса тинади, лекин президент тинмайди. Яхши дам – меҳнатга ҳамдам.\nБиз ҳам отпускага кетишдан олдин Берлинда йиғилиб режаларни белгилаган эдик. Кечқурун Берлин кўчаларини сайр қилиб юрсам, немисга эрга тегиб, ували-жували бўлиб кетган ўзбекларни кўрдим. Бир пайтлар “Пона.ўз” деган сайтни юритганимда берлинлик Олимжон исмли мухбиримиз немисга ошиқ ўзбеклар ҳақида бир нарсалар ëзворувди.\nБу Олимжон дегани ўша пайтда туппа-тузук блоггер бўлган экан – буни на Туз, на эл билибди. Ҳозир тўйларда журналистларни ташқарига ҳайдаб юбориб, ичкари уйда блогерларнинг олдига қазили палов қўйишмоқда.\nҚази – бу ўзбек виаграси, дейишади ўзбек эркаклари. Аммо негадир ўзбек қизлари немисга ошиқ.\nХуллас 10 йил олдин ëзилган матнни ўқисак.\nБерлин марказидаги Гезунтбрунен (шифоли булоқ) мавзеидаги интернет кафеда ўтирирарканман, қулоғимга ўзбекча овоз эшитилди.\nТанишга ўхшадир овозинг сенинг…\nМендан сал нарида 40 ëшлардаги бир ўзбек опахон ëнида бўйи етган қизи билан компьютер ойнагига интиқлик билан тикилиб ўтиришар эди.\n– Мама, я уже устала, бошқа қидиргим келмаяпти. – Онаси бўлса унга далда беради.\n– Қизим, яна бир қидириб кўргин, зора санга лойиқ топармон-тупармон бир немис куëв чиқиб қолса.\nОна билан қиз интернетдан немис эр излашар эди. Немис эр дегани ҳам анқонинг уруғи шекилли, ҳа деганда топилавермади. Ҳаммага ëр учраса – менга ағëр учради…\n– Қизим ўша Ганс дегани тузук эди. Гапимга қулоқ солиб ўшанга тегиб кетавермадинг-да.\n– Опа, ман сизга этвомман-у. У қари. Кейин бирор бир тайин иш жойи ҳам йўқ экан. Он социале сидит. Я его не хочу. – Она бечора қизига гап уқтиради.\n– Ҳечам Ганс қари эмас. Бор йўғи 55 да. Эркак одам тупроқдан бўлган. Сув қуйсанг яшнайверади. Самий главний – он немец. Тушундингми, ғалча?\nМени истар кишининг суҳбатин кўнглим писанд этмас…\nИнтернет кафедаги суҳбат мавзуси менга таниш. Немис эр излаб Тошкентдан Германияга қараб йўлга чиққан она қизларни бундан олдин ҳам учратган эдим. Бир куни яқин бир танишим қўнғироқ қилиб қолди:\n– Ўзбекистондан икки киши кевотди. Ўшаларни кутвосанг…\nБерлин вокзалида танишим айтган икки кишини кутволдим. Булар юнусободлик Лазокат опа деган аëл ва унинг қизи Дилфуза экан.\nСалом-аликдан кейин улар олиб келган зил-замбил чамадонларни кўтариб, машинамни парк қилган жойга шошилдим. (Агар шошмасам нақ 70 қўқон жаримага тушардим). Машинани кўриб Дилфуза бурнини жийирди.\n– Вой, намунча исқирт бунингиз, – онаси бўлса қизига танбеҳ берди. – Унақа демагин, ҳар ҳолда иномарка-ю бу.\nМенинг эътироз билдиришга вақтим ҳам, хоҳишим ҳам йўқ эди. (Умуман, Дилфузанинг гапи тўғри. 1989 йили чиққан AUDI тўкилай-тўкилай деб турар эди).\nЙўлда уларнинг муддаосини билволдим. Дилфузани бундан олти ой олдин ипподромда савдо қилувчи, Қўйлиқда турадиган бир йигитга эрга беришган экан. Уч ой яшаб, уйга қайтиб кепти қиз бояқиш.\n– Илойим оғзидан қони келсин у яшшамугурни. – Лазокат опа собиқ куëвини қарғар эди.\nХуллас, бир эрга тегиб чиққан қизгина яна эрга теккиси келибди, аммо бу сафар немисга.\nДилфуза интернетда ўтириб Ҳайнрик дегани билан маслаҳатни маҳсига тиқибди. Ҳайнрик дегани таклифнома жўнатибди. Лазокат опа бўлса қизини нотаниш эркакникига ëлғиз юборишдан қўрқиб, ўзи ҳам бирга келишга қарор қилибди.\n– Ҳайнрик чипта билетининг пулини тўладими? – деб сўрайман Лазокат опадан.\n– Йўқ, у немис-ку. Ҳисоб-китобли халқ. Дилпузни кўрсин, ëқтирсин, загсдан ўтсин, ана ундан кейин чипта пулини кампенсатсия қиларкан. Лазокат опа гапини тугатаркан, қизи тарафга қараб, кўзини қисиб, ҳиринглаб кулди. Қиз уялгандай бўлиб, қошини чимирди.\nҲайнрик дегани Берлиндан 80 км узоқдаги Штраусберг деган қишлоқда яшар экан (бир колхозда).\n– Шу, сизлар S ban (электричка) билан етволсангиз. Нима дейсиз, – деб каловландим, бензин нархини андиша қилиб.\n– Вой, Олимхон укагинам. Нима девоссиз. Ялаб-юлқаб боққан қизимни поезга солиб обориб, куëвнинг қўлига тутқазарканманми. Ука бизда ҳам қолиб кетмас…\nИшқилиб, пропкага тушмасак бўлди.\nҲайнрикка телефон қилдик. Телефонда саксония лаҳжасида ғўлдираган бир овоз келди. Хуллас, Ҳайнрик бизни Ратҳауз (селсовет) олдида соат 4 да кутадиган бўлди. Берлиндан Штарусберггача 40 минутлик йўл. Соат эса 2.\n– Куëв тўранинг иши бор экан. 4 да бўшар экан.\nБир четга чиқиб тамадди қилдик. Лазокат опанинг сумкасидан қази, патир ва совиб қолган сомсалар чиқди.\n– Вой, эсим қурсин, Шафаат опамлар (манинг аммам) сизга манавуни берворувдилар. Лазокат опа қўлимга зарчава солинган пакетни тутқазди (зарчава ошни сариқ қиладиган зиравор).\nНиҳоят, ратҳауз олдида Ҳайнрик (немис куëв) билан учрашдик. Ҳайнрик дегани бўйи икки метр, юзига сепкил тошган бир галварс экан. Ўрмонда ўрмончи бўлиб ишлар экан. Қўлтиғининг таги терлайди шекилли. Сасиб ëтибди. Ëш 46 да. Ўтган йили хотини билан ажрашибди. (Хотини қутулганига шукр қилаëтгандир).\nДилфуза Ҳайнрикка қараб инглизча бир-икки оғиз гап қилди. Лазокат опа бўлса бўлғуси куëвни русча калималар билан сийлади. Ҳайнрик деган галварс немисчанинг саксон шевасидан бўлак бирор тилни билмас экан. Тилмочлик вазифаси ҳам камина зиммасига тушди.\nТўғриси, Дилфузадек ëқимтой, олий маълумотли қизнинг шу галварс Ҳайнрикка тегишини ҳеч истамас эдим.\n– Ука, бошши оғритманг. Бизга ПМЖ керак, ПМЖ. Лазокат опа манга қараб қўлини сарак-сарак қилди.\nПМЖ дегани Германияда доимий яшаш ҳуқуқи. Немис эркакка тегасан – ана шу ҳуқуқ соҳиби бўласан. Немис эркаклари ҳақида Лазокат опа тасаввури: – Немис эркак рашк қилмайди. Ҳатто келин бола қиз чиқмасаям хафа бўлмайди. – Немис эркаги чидамли бўлади. Хотинпарвар бўлади.\n“Манинг бир элчихонада ишлайдиган дугонам олдин покистонлик билан юрди. Озгина эрга теккандай бўлди. Ҳатто ундан бола ҳам орттирди. Параллелний бир немис билан ҳам ош-қатиқ бўлди. Охирида барибир немисга тегди. Так что, ўзбек аëли учун немисдан яхшиси йўқ”.\n“Ўзбек-чи, ўзбек?” деб сўраб балога қолдим Лазокат опадан.\n“Ҳа ордона қолсин ўзбек эркаклари. Ҳаммаси аммамнинг бузоғи. На оила боқишга ярайди, на бошқа ишга. Уззукун чойхонада. Манинг эрим Украинага пул топаман деб кетганича 4 йилдан бери дараги йўқ. Куëвим эса қизим билан қўшилишга ҳам кучи етмади. Ҳезалакми нима бало…”.\nГапнинг уëғини эшитмасдан, она-болани немис қишлоғида қолдириб Берлинга қайтдим.\nАна шунақа – пулинг бўлсин. Пулинг бўлса халтада – дам оласан Ялтада.\ndata-title="РТдан ваъз: Пул учун OPEN" data-description="<!-- wp:paragraph --> <p>Мана, денгиз бўйларида дам олиб, қайтиб келдик яна ишлашга. Биз дам олган пайтда Ўзбекистон президенти қаттиқ ишлабди. ..." data-image="https://eltuz.com/wp-content/uploads/2019/08/SnapShot9.jpg" data-url="https://eltuz.com/kundalik/211033/" data-services="facebook,odnoklassniki,twitter,telegram" data-counter="ig">


Дарҳақиқат, бугунги кунда фермерлик ҳаракати тобора кенг тус олмоқда. Эндиликда мазкур соҳа вакилидан нафақат ташкилотчилик, балки мелиорация тадбирларига алоҳида эътибор қаратиш, ер унумдорлигини ошириш, селекция ишларини такомиллаштириш талаб этилаяпти. Бошқача айтганда, қачонки, фермер ишга илмий ёндашиб, ҳосилдорликни ошириш, сарф-харажатларни қисқартириш пайидан бўлсагина, юксак натижаларга эришади.\nУчрашувда Юртбошимизнинг вилоят меҳнаткашларига берган юқори баҳоси, айниқса, андижонлик аёлларнинг шаънига айтган илиқ сўзлари ҳаммамизни тўлқинлантириб юборди. Зеро, Президентимиз таъбири билан айтганда, аёл бор жойда барака бор, тинчлик-хотиржамлик ҳукмрон. Албатта, бу Ўзбекистонимиздаги барча хотин-қизларга қарата айтилган каломдир. Ана шу сўзлар замирида мамлакатимизда хотин-қизларга нечоғли юксак эътибор қаратилиб, ғамхўрлик кўрсатилаётгани мужассам. Шу боис улар барча соҳада фаол. Меҳнат қилиб роҳат-фароғатда яшашмоқда.\nМасалан, ўзим ҳам фермерлик орқасидан барака топдим. Фарзандларимнинг ҳаммаси ўқимишли. Ҳозиги кунда 14 нафар набира ва 9 нафар чеваранинг бувисиман. Гоҳида фарзандларим ёки набираларим билан вилоятимиз марказига тушганимда, бу ерда амалга оширилаётган улкан бунёдкорлик ишларини, ободликни кўриб хурсанд бўлиб кетаман. Чунки булар келажагимиз ворислари учун қилинаётган эзгу ишлар самарасидир.\nҚисқаси, лўппи-лўппи очилиб турган пахта даласидаги очиқ мулоқот ҳар биримизнинг кучимизга куч, ғайратимизга ғайрат қўшди. Демак, бундан буён ҳам юртимиз ободлиги ва фаровонлигига муносиб ҳисса қўшиш мақсадида астойдил меҳнат қилаверамиз.\n«Олтинкўл водий гулшани»\nМазкур рукндаги бошқа мақолалар: « Оила — жамиятнинг мустаҳкам бўғини\tТошкент вилоятида бу йил ўн минг тонна балиқ овланади »


Видео: Қашқадарёдаги компанияда 3 ойдан бери маошини ололмаётган ишчилар намойиш уюштирди. Компания ҳолат юзасидан муносабат билдирди\nҚашқадарё вилояти Ғузор туманидаги «Enter Engineering Pte.Ltd.» компанияси 3 ойдан бери ойлик маоши бермаётгани сабабли ишчилар норозилик намойиши уюштирди. Бу ҳақда «Tez News» таҳририятига компания ишчилари томонидан жўнатилган видеода маълум бўлди.\nМаълум қилинишича, компания ходимларига ойлик маоши тўламаган ҳамда ишлашга ҳам рухсат бермаган. Шунингдек, ходимлар тушлик билан ҳам таъминланмаган.\nВидеода ишчиларнинг компания ҳудудидаги контейнер деразаларига тош отиб, синдирганини кўриш мумкин. Улардан бири контейнер тепасига чиқиб, таёқ билан темир-бетон устунга ўрнатилган видеокузатув камераларини уриб туширган. Кейинроқ ишчилар бошқарув хонасига бориб, жанжал кўтарган.\nШунингдек, ишчилар компания ҳудудида тўпланиб ҳаракатланган ҳамда бинолар деразаларини синдирган. Юқорида қайд этилган контейнер ёнида олов ёқилган.\n«Enter Engineering Pte.Ltd.» компанияси матбуот хизмати ушбу ҳолат юзасидан «Tez News»га маълумот берди. Таъкидланишича, ҳодиса 21 октябрь куни эрталаб, ишчилар учун мўлжалланган ошхонадаги моноблок тизимидаги (электрон кириш тизими) техник носозлик туфайли содир бўлган, оқибатда улар кундалик овқатланишга кира олмаган. Бу эса катта норозилик келтириб чиқарган.\nҲозирда техник ходимлар гуруҳи моноблок тизимидаги носозликни тузатмоқда. Компания раҳбарияти тафсилотларини билиш ва кейинчалик шунга ўхшаш ҳодисаларнинг олдини олиш учун Қашқадарё вилоятига учиб кетган.\nЭслатиб ўтамиз, Россияда 3 ойдан буён маошини ололмаётган муҳожирлар қурувчи компаниянинг офисига ҳужум қилгани ҳақида хабар берилганди. Маълум бўлишича, ўнлаб қурувчилар Aмур газни қайта ишлаш заводи қурилишида пудратчи бўлган «Renaissance Heavy Industries» компаниясининг офисига кириб, атрофдаги барча нарсаларни йўқ қилишга киришган. Тартибсизликни маҳаллий полиция ходимлари келиб бостирган, жанжал кўтарганлар ҳибсга олинган.\nКейинчалик Ташқи ишлар вазирлиги Россиянинг Aмур вилоятидаги заводда ишчилар уюштирган норозилик бўйича маълумот берган.


“Қасоскорлар” фильмидан қувилган “Халк”\nГолливуд актёри, “Эмма” номзоди Марк Руффало яқинда Жимми Фелон кўрсатувида айтган сўзлари учун “Қасоскорлар” фильмидаги “Халк” ролидан айрилди.\nКўрсатувни олиш жараёнида Руфалло “Қасаскорлар” картинасининг тўртинчи қисми қандай ном билан аталиши ҳақида маълумот берган экан. Кўрсатув олинганидан сўнг актёр бошловчи Фелон билан Твиттер ижтимоий тармоқлари орқали унинг сўзларини кесиб ташлашини сўраган. Унинг бу илтимоси эса қисман бажарилган.\nКўрсатув тўлиқ талқинда эфирларга узатилди. Аммо актёрнинг фильм номланиши ҳақидаги сўзлари турли қўшиқлар билан ўзгартирилган бўлса ҳам намойиш этилди. Мухлислар кўрсатув давомида актёрнинг оғиз қимирлатишига қараб фильмнинг сўнгги қисми “ Қасоскорлар: Сўнгги қасоскор” деб номланишини билиб олишди.\nБу ҳодисага картинанинг режиссёрлари ака-ука Энтони ва Жо Руссо оддий ва аниқ жавоб беришди. “Марк, сен ишдан ҳайдалдинг”.\nМухлислар бу ҳодисадан сўнг эсанкираб қолишди. Руффалонинг қилган иши ҳазилми ёки ҳақиқатан ҳам картинадан кетми?\nКиритилди: 08:00 12.10.2018. Ўқилди: 1057 марта. Фикрлар сони: 0 та.


2469 11 Март, 2021 Чоп этиш Юклаб олиш (PDF 113 Kb)\nБу борадаги йирик лойиҳалар, ўз навбатида, соҳага янги изланишларни татбиқ этиш, энг замонавий технологиялардан фойдаланиш, сифатли ва энергия тежамкор йўл қурилиш материалларини маҳаллийлаштиришга йўл очмоқда. Тошкент вилоятининг Қибрай ҳамда Юқори Чирчиқ туманларидан ўтувчи 19,2 километр узунликдаги янги автомобиль йўли ана шундай илғор ёндашувлар асосида барпо этилди. Президентимизнинг 2018 йил 3 январдаги "Тошкент-Шарқий" аэродроми негизида фуқаро (иш) авиациясининг замонавий аэропорт комплекси қурилиши" лойиҳасини амалга оширишни жадаллаштириш борасидаги қўшимча чора-тадбирлар тўғрисида"ги қарори асосида қурилиши бошланган ушбу магистралнинг асосий босқичи якунланиб, 2020 йилнинг декабрь ойида фойдаланишга топширилди.\nЭскича қолиплардан воз кечиб...\nБундай йирик лойиҳалар осонгина амалга ошмайди. Ўзбекистон автомобиль йўллари давлат қўмитасининг "Йўл лойиҳа бюроси" МЧЖ ходимлари ҳам янги йўл лойиҳаси устида кунларни тунларга улаб, қунт ва ижодкорлик билан ишлашига тўғри келди. Жамият мутахассиси Беҳзод Холиқовнинг айтишича, иш жараёнида бир қанча лойиҳалар кўриб чиқилиб, улар орасидан энг мақбули танлаб олинган. Техник кўрсаткичларига кўра, бу йўл 6 тасмали, магистрал тартибга солинган кўча ҳисобланади. Ҳар бир тасманинг ўтказиш қобилияти шаҳар кўчаларидаги каби соатига 600-1200 тагача транспорт воситаси қатновини назарда тутади. Бу кўрсаткич вақт ва шароитга қараб ўзгариб туради. Йўлнинг ҳаракат жадаллиги юқори бўлгани ҳолда, машинанинг ҳар бир ўқига 13 тоннадан юк тушишига мослаштирилган. Авваллари йўл қурилишида 1 та ўққа 6 тонна юк тушиши ҳисобга олинганига эътибор қаратсак, янги йўлнинг имкониятлари анча кенглиги кўриниб турибди.\nБу галги йўл қурилишида янгича ёндашув, илғор технологияларга алоҳида урғу берилди. Эскириб қолган қурилиш меъёрларига ўзгартиришлар киритилиб, доим қўлланиладиган "қолиплар"дан воз кечилди. Бу эса иш унумдорлиги, сифат ва тежамкорликни янада оширди.\nТажриба тариқасида йўлнинг икки томонига рангли пластик тўсиқлар ўрнатилиши соҳадаги янгиликлардан яна бири. Маҳсулот Жанубий Корея технологияси асосида "Корейс транс" қўшма корхонасида ишлаб чиқарилди. Хорижда аллақачон синовдан ўтиб, кенг фойдаланилаётган мазкур қурилиш материали пишиқлик ва мустаҳкамлик борасида металл тўсиқлардан қолишмайди.\nБарча соҳаларда илм-фан ва инновациянинг уйғунлиги муваффақиятлар сари йўл очиб бораверади. Транспорт йўллари қурилишида жаҳон тажрибасини миридан-сиригача ўрганган лойиҳачи ташкилотгина халқаро стандартларга мослашиб ишлай олади. Ана шундай мезонлар асосида фаолият кўрсатишга "Йўл лойиҳа бюроси" мутахассислари, аввало, ҳаракат хавфсизлигини ошириш мақсадида тасмалар кенглигини қисқартирди. Яъни белгиланган қаторлар кенглиги одатдаги 3,75 метрдан 3,5 метрга туширилди.\nҚурилиш жараёнида Чирчиқ дарёси устида муҳташам кўприк ҳам қад ростлади. Бош пудратчи ташкилот — "Ўзбекистон темир йўллари" АЖ таркибидаги "Кўприкқурилиш трести" унитар корхонаси қурувчилари томонидан бунёд этилган кўприкнинг умумий узунлиги 256, ўртача баландлиги 8,5, кенглиги эса 30 метрга тенг.\nДунё тажрибасида кўприк қуришдаги асосий талаблардан бири — уларнинг мустаҳкамлигини таъминлаш ҳисобланади. Қурувчиларимиз ана шу жиҳатларни эътиборга олган ҳолда, жараёнда пишиқ, чидамли материаллардан фойдаланди. Уларни жой-жойига қолипдек туширишга замонавий техникалар жалб қилинди. "Халққа узоқ йиллар сифатли хизмат қилсин", деган яхши ниятлар билан қурилган маҳобатли кўприкни 7 та мустаҳкам таянч-устун тутиб турибди.\nБу йўл яқин келажакда юртимизнинг улуғвор режаларига ҳам камарбаста бўлади, десак муболағага йўйманг. Президентимиз жорий йилнинг 25 февраль куни Тошкент вилоятида амалга ошириладиган бунёдкорлик лойиҳалари тақдимоти чоғида "Тошкент-Шарқий" аэродроми яқинида 155 гектарли боғ барпо этиш лойиҳаси билан ҳам танишди. Бу ерда аҳоли ва меҳмонлар сайр қиладиган "яшил ҳудуд" яратилиши кўзда тутилмоқда.\nАгар ана шу лойиҳалар тарҳига эътибор қаратсангиз, уларга яқин жойдан ўқилдиз каби биз ҳикоя қилаётган йўл ўтганига гувоҳ бўласиз. Демак, унинг истиқболдаги хизмат кўлами ва аҳамияти янада ошиб бораверади.


Темурийлар тарихи давлат музейида жойлардаги амалий машғулот – Ўзбекистон Республикаси Президенти ҳузуридаги Давлат бошқаруви академияси\nЎзбекистон Республикаси Президенти ҳузуридаги Давлат бошқаруви академияси > Янгиликлар > Темурийлар тарихи давлат музейида жойлардаги амалий машғулот\nТемурийлар тарихи давлат музейида жойлардаги амалий машғулот\n18.01.2020 18.01.2020 Academy\n2020 йилнинг 17 январь куни Амалиёт, стажировка ва жойлардаги машғулотлар бўлими ҳамда Маънавият ва маърифат кафедраси томонидан Академиянинг Бошқарув кадрларини тайёрлаш ва қайта тайёрлаш факультети 2 йиллик сиртқи магистратураси 30 нафар тингловчилари учун Темурийлар тарихи давлат музейида жойлардаги амалий машғулот ташкил этилди.\nТашриф давомида тингловчилар улкан тарихий аҳамиятга эга музей экспонатлари билан танишдилар. Булар заргарлик буюмлари, қурол-аслаҳалар, саркардалар ва оддий аскарлар кийимлари, мусиқа чолғулари, Улуғбекнинг астрономик асбоб-ускуналари ва яна кўплаб Темурийлар даврига оид маданий бойликлардир. Тингловчилар музейда Амир Темур ва унинг авлодларининг европалик монархлар билан ёзишмалари каби қимматли ҳужжатлар, моҳирона ишланган миниатюралар, европалик усталар томонидан чизилган Амир Темурнинг суратлари нусҳасини томоша қилдилар. Шунингдек, музей экспозициядан ўрин олган Амир Темур салтанатига Буюк ипак йўли орқали кириб келган буюмлар, археологик, этнографик, нумизматик материаллар ҳақида ҳам тушунчага эга бўлдилар.\nШундан сўнг тингловчилар Қатағон қурбонлари хотираси музейига ташриф буюришди. Тингловчилар музейни бўлимларга ажратувчи, мавзуларга оид, ўша даврларга хос лавҳа – суратлари билан танишдилар. Музейнинг ҳар бир бўлимидаги шу даврга оид ҳужжатлар, маҳфий қоғозлар, расмлар, давр лавҳалари ва экспонатлар ҳақида тингловчиларга маълумотлар берилди.\nТингловчилар Ўзбекистон тарихи давлат музейида\nИслом Каримов номидаги илмий-маърифий ёдгорлик мажмуасида жойлардаги амалий машғулот ташкил этилди.


АҚШ элчиси АОКА билан боғлиқ баёнот берди\n30 Noyabr 10:47 Сиёсат\nАОКА АҚШ БАЁНОТ МУАММО НАМОЙИШ ЎЗБЕКИСТОН ЭЛЧИ\nАҚШ элчиси Ахборот ва оммавий коммуникациялар агентлигининг (АОКА) ҳаракатларидан ҳафсаласини пир қилди.\nЭслатиб ўтамиз! Идора таҳририят ходимларини «текширилмаган маълумотларга асосланиб» материалларни нашр этиш, шунингдек, вазиятни «бир томонлама ва ҳиссиётлар таъсири остида» ёритишда «жиддий ҳуқуқий оқибатлар» ҳақида огоҳлантирди.\nУшбу ҳолатни 28 ноябр куни АҚШнинг Ўзбекистондаги элчиси Даниел Розенблум изоҳлади.\nУ яқинда АОКА томонидан мустақил оммавий ахборот воситаларига босим ўтказиш ҳаракатларидан ҳафсаласи пир бўлганлигини твиттерда ёзди.\n“Ўзбекистоннинг улкан ислоҳотлари муваффақиятга эришиш учун эркин ва очиқ матбуотга муҳтож. АОКА босими бунга тўғри келмайди”, – деди у.\nЖанубий Корея яқин орада Ўзбекистондан келган муҳожирлар учун киришни очиш ниятида\nОлдинроқ Германия ва Буюк Британиянинг элчилари ҳам вазиятга изоҳ беришган эди.\nИнновацион ривожланиш вазирининг биринчи ўринбосари тайинланди


Магнолиягуллилар қабиласи Магнолиалес » Botanika » Referat » Referat | Haqida\nAsosiy / ReferatBotanika Магнолиягуллилар қабиласи Магнолиалес\nFayl hajmi 515,89 kB\n1.\tМагнолиядошлар оиласи вакилларининг тузилиши ва аҳамияти.\n2.\tЛаврдошлар ва қалампирдошлар оилалари вакилларининг тузилишидаги ўзига хос хусусиятлар.\n3.\tНилуфаргулдошлар оиласи вакилларининг тузилиши ва аҳамияти.\nҚабилага мансуб ўсимликлар — доимий яшил ёки баргини тўкадиган дарахт, бута ва айрим ҳолларда лиана ўсимликлардир. Уларнинг гули оддий, гултожисимон гулқўрғонидан ёки гул қўрғони, гултож ва гул косача баргларига дифференциаллашган, аксарият қисми тўғри (актиноморф) гулли, спираль, гемитсиклик ёки тсиклик тузилишли, чангчиси кўп сонли. Мева барглари кўп сонли ёки битта. Гинетсейи апекал. Гули икки жинсли, энтомофил — ҳашаротлар ёрдамида чангланади. Барглари оддий. Ён барглари бир-бири билан туташ. Поя ва барг паренхимаси махсус эфир мойлари билан тўла, ҳужайраларида идеобластлар мавжуд.\nДарахтсимон магнолия гуллилар жанубий ҳудудларда маданийлаштирилган ўсимликлар сифатида учрайди. Уларнинг айримлари манзарали ўсимликлар сифатида ўстирилади. Қабила таркибида уч оила мавжуд бўлиб, биз қуйида фақат магнолиядошлар оиласи ҳақида фикр юритамиз.\nМагнолиядошлар оиласи — Магнолиаcэаэ\nОиланинг 12 туркумга мансуб 230 га яқин тури, асосан Жануби-шарқий ва Шимолий Американинг тропик ва субтропик ўлкаларида тарқалган. Уларнинг аксарият қисми дарахт ва бута ўсимлик. Барглари оддий, поясининг пўст қисмида эфир мой билан тўлиб турувчи ҳужайралар мавжуд. Гуллари оддий, якка-якка ҳолда жойлашган, икки жинсли, гул қисмлари спираль жойлашган, ҳашаротлар ёрдамида чангланади. Гул формуласи Cа3 Cо3+3 А∞ Г∞.\nТож барглари оқ, сариқ, бинафша рангли чангчиси кўп сонли, унинг устунчаси кенгайган, тугунчаси деярли эркин ҳолда жойлашган. Меваси кўзачага ўхшаш, мева барглар тизимидан шаклланган. Уруғи қанотли. Оила вакиллари манзарали ўсимликлар ҳисобланади.\nОиланинг типик вакили сифатида йирик гулли магнолияни (Магнолиа грандифлора) кўрсатиш мумкин. (15-расм).\nБарглари бутун, қаттиқ, гуллари оқ рангли, ўзига хос лимон ҳидини (таркибида эфир мойи бўлганлиги сабабли) тарқатади. Магнолия Кавказда, Қримда манзарали ўсимлик сифатида ўстирилади. Оиланинг яна бир тури Лола дарахти (Лилиодендрон тулипифера). Бу дарахтнинг баландлиги 60 метрга қадар, барглари тўрт қиррали, гули лола гулига ўхшаш, тўқ сариқ (зарғалдок) рангли. Мамлакатимизда бу ўсимлик ҳам Жанубий ҳудудларда манзарали ўсимлик сифатида ўстирилади. Ёввойи ҳолда лола дарахти Жанубий Америкада тарқалган.\nЛавргуллилар қабиласи — Лауралес.\nМагнолиягуллиларга яқин энг катта қабилалардан бири, унинг 11 оилага мансуб 2700 га яқин тури маълум. Аксарият вакиллари дарахт ёки бута шаклидаги ўсимлик. Айрим ҳолларда лиана ва баргсиз паразит ўтсимон турлари ҳам учрайди. Барглари навбатлашиб (супротив), қарама-қарши ёки, айрим ҳолларда ҳалқа шаклида жойлашган. Гул қўрғони тсиклик ёки спираль шаклда, гул коса ва гултож барглари дифференциаллашмаган, деярли эркин. Чангчилари чексиз, уруғчиси апокарп, уруғи эндоспермли.\nЛаврдошлар оиласи — Лаураcэаэ\nОиланинг 2000 дан ортиқ тури Жанубий Америка, Жанубий-шарқий Осиё ва Австралиянинг тропик ва субтропик ўрмонларида тарқалган. Лекин ёввойи ҳолда ўсадиган турлар орасида ҳар иккала ярим шарлар учун умумий бўлган бирорта турни учратиш қийин. Уларнинг аксарияти дарахт ёки бута шаклидаги ўсимлик. Фақат Cассйтҳа туркумига мансуб 16 паразит ўтсимон ўсимликлар бундан мустасно. Оиланинг кенг тарқалган лавр (Лаурус), анис дарахти (Сассафрас), авокадо (Персеа) туркумларига тааллуқли турлари тропик ва субтропик ўсимликлар орасида салмоқли ўрин эгаллайди. Оиланинг характерли вакили олижаноб лаврдир (Лаурус нобибис). Унинг гул тузилиши бу оила вакилларининг бир қадар содда тузилганлигидан далолат беради. Гулининг уч аъзолилиги, уларнинг бир паллалиларга яқинлигидан далолат беради. Магнолиядошларнинг Лаврдошларга нисбатан соддалигини кўрсатувчи бирдан бир белги — уларнинг гулида андроцей ва гинетсейнинг спираль шаклда жойлашиши деса бўлади. Лаврдошларнинг гули актиноморф, икки уйли ёки бир уйли. Гулнинг формуласи П3+3А3+3+3Г(3)-, тугунчаси остки, бир хонали, меваси — данак ёки реза-вор мева, уруғи эндоспермсиз (16-расм).\nПалеоботаник маълумотларга кўра лаврдошлар бўр даври қазилмаларида учрайди. Уларнинг аксарият турлари доимий яшил ўсимликлар. Лавр ўсимлиги қимматбаҳо озиқ-овқат, зиравор, доривор, техник, манзарали ўсимлик сифатида инсоннинг хўжалик фаолиятида муҳим рол ўйнайди. Шунинг учун ҳам лаврдошларнинг қатор навлари субтропик ўлкаларда — Кавказ ва Қримда маданийлаштирилган.\nБу оиланинг яна бир характерли тури — Авакадо (Персеа гратиссима) доимий яшил дарахт, нок шаклидаги резавор мевасининг оғирлиги 600 граммга қадар. Меванинг таркибида 30% гача ёғ, 4% оқсил моддаси бор. Қимматли мева дарахти сифатида Қора денгизнинг жанубий соҳили ва Кавказда ўстирилади. Бир дарахтидан 50 кг га қадар ҳосил олиш мумкин. Ватани тропик Америка.\nҚалампиргуллилар қабиласи — Пипералес\nЎтсимон ёки бута ва айрим вакиллари дарахт шаклидаги ўсимлик. Барглари навбатлашиб жойлашган, ён баргчалари барг банди билан туташ ёки ён барглари йўқ. Гуллари майда кўримсиз, қўш жинсли ёки айрим жинсли, гулқўрғонсиз, тўп-тўп гул тўпламларида жойлашган. Андроцейи айлана шаклида жойлашган ва 8-10 тага қадар, ёки 23 та, айрим ҳолларда 1 та. Гинетсейи деярли апокарп, туб қисми туташ. Урури эндосперм ва периспермли.\nҚабиланинг икки оиласи мавжуд бўлиб, Жануби Шарқий Осиё (Япония, Филлиппин) ва Шимолий Америкада тарқалган.\nҚалампирдошлар оиласи — Пипераcэаэ\nОиланинг 2000 га яқин тури 14 туркумга бирлаштирилган. Улар дарахт, бута, лиана, эпифит, бир йиллик ва кўп йиллик ҳаёт шаклига тааллуқли ўсимлик ҳисобланади. Барглари оддий, навбатлашиб жойлашган. Гул қўрғони оддий, алоҳида ёки қўш жинсли. Андроцейи аниқ сонга эга эмас. 1 дан 100 тага қадар, гинетсейи 1-4 мева баргидан шаклланган. Тугунчаси устки, бир хонали. Меваси резавор ёки данакдан иборат. Уруғи эндосперм ва периспермли. Оиланинг типик вакили — қора мурч (Пипер негрум).\nБу тик ўсувчи бута, унинг ўткир учли гуллари шингил шаклидаги гул тўпламида, гул қўрғони оддий, қўш жинсли, шамол ёрдамида чангланади, уруғи қорамтир данак. Зиравор ўсимлик сифатида, эфир мойи туфайли ишлатилади. Ватани Жануби-шарқий Осиё. Тропик ва субтропик ўлкаларда маданийлаштирилган.\nНилуфаргуллилар қабиласи — Нймпҳаэалес.\nКўп йиллик сувда ўсувчи, кўпинча илдиз пояли ўсимлик. Пояси, одатда редукцияга учраган. Барглари бутун, навбатлашиб ёки, айрим ҳолларда ҳалқа шаклида жойлашган. Гули якка-якка, катта, қўш жинсли, тўғри (актиноморф), ҳашаротлар ёрдамида чангланади. Чангчилари чексиз, уруғчиси кўп сонли мевабарглардан шаклланган. Меваси ёнғоқча ёки резавор мева. Уруғи перисперм ёки эндоспермли.\nНилуфаргулдошлар оиласи — Нймпҳаэаcэаэ\nЁпиқ уруғли ўсимликларнинг энг қадимий оилаларидан бири. Унинг 100 га яқин тури 8 туркумга мансуб. Аксарият қисми иссиқ иқлимли ва субтропик ўлкаларда тарқалган. Ҳамдўстлик мамлакатларида 5 туркумга мансуб 8 тури борлиги аниқланган. Ўрта Осиёда 2 туркумга мансуб 4 тури учрайди. Уларнинг аксарият қисми сувда, ботқоқликларда ўсадиган кўп йиллик илдиз пояли ўсимликлар. Гуллари катта, актиноморф, қўш жинсли. Гул формуласи: Cа3+5 Cо∞ А∞ Г∞, тугунча ўртада уруғчиси кўп сонли мева баргидан шаклланган эркин ёки, айрим ҳолларда туб қисми бир-бири билан туташ. Меваси — ёнғоқча ёки резавор мева. Уруғи эндосперм ва периспермли. Аксарият қисми манзарали ўсимликлар, айримларининг илдизпояси крахмалга бой.\nОиланинг характерли вакили оқ нилуфар — Нймпҳаэа алба (17-расм). Унинг барги юраксимон, қаттиқ, сувда сузишга мослашган. Гули бандли, гул косача барглари тўртта, яшил рангли, тож барглари ва чангчилари чексиз, кўп сонли, уруғчиси битта — кўп сонли мева баргларидан шаклланган. Тугунчаси ўрта, меваси — резавор, кўп уруғли. Урури эндосперм ва периспермли. Илдизпояси таркибида крахмал ва ошловчи моддалар бор.\nБу ўсимлик кўлларда, дарё дельталарида кенг тарқалган. Ўрта Осиёда, Сирдарё ва Амударё дельтасида учратиш мумкин. Оиланинг яна бир вакили сариқ нилуфар — Нупҳоар лутеум. Бу ўсимликнинг гули 5 та сарғиш рангли, гулкосаси кўп сонли, (кўпинча 13 та), сариқ рангли тож барглари чангчилари чексиз бўлиб, уруғчиси битта, тугунчаси устки. Меваси қаттиқ резавор. Зайсан (Иртиш дарёси соҳили) ва Балхаш кўлларининг чучук сувларида тарқалган.\nTeglar: ўсимлик оиласи Оиланинг ўсимликлар жойлашган барглари сифатида тар1179алган сонли жинсли айрим Барглари резавор 1179исми мансуб оддий дарахт вакилларининг 1179адар Уларнинг


Биродаринг гуноҳ қилса — Dilkashradio.com\nАссалому алейкум ҳурматли радиомуҳлисларимиз. Микрофон қаршисида сизлар билан яна мен Ғолиббек. Бугунги эшиттиришимизда биз гуноҳ ҳақида, аниқроқ айтганда биродаримиз гуноҳ қилса биз қандай йўл тутишимиз кераклиги ҳақида фикр-мулоҳоза қиламиз. Бу нозик ва шунингдек жиддий мавзудир. Шунинг учун бундай вазиятга тушганимизда биз қандай йўл тутишимизни билишимиз керак деб ўйлайман. Келинглар, бизнинг асосимиз бўлгай Муқаддас китобга қарайлик.\nМатто Хушхабари ўн саккизинчи бобининг ўн бешинчи оятида шундай ёзилган: “Агар биродаринг сенга қарши гуноҳ қилса, унинг олдига бориб, фақат юзма-юз гапириб, айбини унга кўрсат”. Бу биринчи қадам. Агар биз биродаримиз гуноҳ қилгани ҳақида аниқ билсак, уни олдига бориб гаплашишимиз керак. Аниқ деган сўзни тақидлаб ўтмоқчиман. Чунки баъзида ҳар қандай ғийбатларни эшитиб нотўғри хулосаларни чиқарамиз.\nШу ҳақида ўйласам битта латифа ёдимга тушади. Битта биродар бошқа биродар уйининг олдида ўтаётиб деразадан эри супурги билан югуриб юрганини, унинг хотини эса стол устига чиқиб олганини кўриб, чўпонни олдига борди ва шу биродар хотинини супурги билан қувалаётгани ҳақида унга сўзлаб берди. Вазиятни разбор қилишганда, эр хотинини эмас, сичқони қувалаётгани бўлган экан. Шунинг учун шубҳа қилсангиз, яхшиси бу ҳақида гаплашиб кўринг.\nБироқ баъзи биродарлар гуноҳ қилган биродарни олдига боришга қўрқадилар. Чунки ўша биродар хафа бўлиши ёки унга қулоқ солмаслиги мумкин. Биродарларимизнинг гуноҳини яшириб биз унга яхшилик қиляпмиз деб ўйлашимиз мумкин, лекин асло бундай эмас. Битта чупонни мисол келтирмоқчиман. У жуда зўр хизматчи, яхши эр ва ота эди. Уни ҳамма ҳурмат қилишарди. Бир куни у ичишни бошлади ва шунга берилиб кетди. Унинг хотини бу ҳақида билиб олиб, бошқаларга айтишга уялар ва қўрқар эди. Яқин биродарлари ҳам уни ҳурмат қилиб бу муаммони юзага чиқаришмасди. Ҳаммаси очилганида эса кеч бўлди. У руҳан тушиб кетиб, жамоатдан ва хизматдан четлаштирилди.\nПарчани ўқишни давом этайлик: “Агар сенга қулоқ солмаса, ўзинг билан яна бир ёки икки кишини олиб бор, токи Тавротда ёзилганидек “айтилувчи ҳар бир сўз икки ёки уч шоҳиднинг гувоҳлиги билан тасдиқлансин”. Бу иккинчи қадамдир. “Агар уларга ҳам қулоқ солмаса, имонлилар жамоатига айт. Бу учинчи қадам. “Агар имонлилар жамоатига ҳам қулоқ солмаса, уни кофир ёки тамагир қаторида сана”.\nШунинг учун шоҳ Довуд ибодат қилганидек ибодат қилайлик: “Эй Тангрим, мени синаб, юрагимни билиб олгин! Мени текшириб, хаёлларимни ўрганиб чиққин! Кўргил-чи, йўлимда бирон хафалик бормикин? Абадият йўлига мени йўналтиргин!”\nКелинглар, ҳар қандай вазиятда донолик билан иш тутайлик. Агар бизга донолик етишмаса, Ёқуб мактубида ёзилганидек, сўранглар ва сизга берилади. Чунки донолик энг олий хислатлардан биридир. Шу билан бугунги эшиттиришимизга якун ясаб сизлар билан хайрлашамиз. Худонинг инояти сизларга ёр бўлсин. Ҳайр, соғ-омон бўлинглар!\nНега келишмовчиликлар бўлади?\nЭркакларни уйга нима тортади?


Фарғонада Ўзбекистон-Швецария лойиҳаси асосида сув, газ соҳаларида мутахассислар тайёрланмоқда\n16:55 / 11.07.2017\nМамлакатимизда сув ресурсларидан самарали ва оқилона фойдаланиш, газ таъминотини янада яхшилаш муҳим масала ҳисобланади. Сув хўжалиги иншоотларини ишлатиш, замонавийлаштиришга давлат бюджетидан жуда катта маблағ ажратилмоқда. Энг асосий вазифалардан бири сув ва газни тақсимлаш ва бошқаришни самарали маданиятли услубини амалга оширишдир. Бунинг учун сув ва газни аниқ ўлчаш имкониятларига эга бўлиш керак. Шу сабабли ҳам мазкур соҳада фаолият кўрсатаётган мутахассисларнинг тегишли билим ва кўникмаларга эга бўлиши замон талаби саналади. Уларнинг тажрибавий кўникмаларини орттириш йўлларидан бири кадрларнинг малакасини оширишда ўқитишнинг замонавий ва илғор усулларидан фойдаланиш кўзланган самарани беради.\nФарғона транспорт касб-ҳунар коллежи Ўзбекистон-Швецария “Касбий кўникмаларини ривожлантириш” IV-фаза лойиҳаси иштирокчисига айланди. Мазкур лойиҳа асосида “Сув, газ таъминоти ва канализация тизимларини ўрнатиш, таъмирлаш ва ишлатиш устаси” касби бўйича мутахассислар тайёрланмоқда.\nЛойиҳа доирасида коллежимиз энг замонавий компьютер хоналари, ўқув хонаси жиҳозлари, ўқув-лаборатория стендлари, электргазпайвандлаш жиҳозлари, электрон кутубхоналар билан таъминланди.\nКоллеж ўқувчилари 1-босқич якунида ишлаб чиқариш корхоналарида мутахассислик билан танишув амалиёти ташкил этилган. Бу эса ёшларнинг назарий билимларини амалиётда қўллаш имконини яратади.\nМутахассисликни тугатиш мобайнида 3-босқич ўқувчилари шартнома асосида қуйидаги корхона ва ташкилотлар — Тошлоқ тумани, “Водийгазтаъминоти” унитар корхонаси, Фарғона шаҳар “Водийгазтаъминот” унитар корхонаси, Қўштема тумани “Сувоқава” ИЧБ, Фарғона шаҳар, “Фарғона иссиқлик таъмир” МЧЖ, Тошлоқ тумани “Тошлоқ йўловчи транс” МЧЖларда “Диплом олди амалиёти”ни ўтаб, ўз мутахассисликлари бўйича иш жойларида доимий ишлаш учун қолишади.\nКоллежда дарслар Ўзбекистон-Швецария “Касбий кўникмаларини ривожлантириш” IV-фаза лойиҳаси асосида ўқувчиларга инглиз ва рус тили, математика, кимё, физика фанлари мутахассисликка йўналтирилиб, дарслар интеграциялашган ҳолда олиб борилмоқда.\nАлоҳида таъкидлаш жоизки, коллежимизда ўқув йили мобайнида Фарғона шаҳар худудида жойлашга касб-ҳунар коллежлари умумтаълим фанлари ўқитувчиларини касбга йўналтириб ўқитиш (интеграция) бўйича коллеж умумтаълим фанлари ўқитувчилари томонидан амалий семинар ўтказилиб, малака ошириш ишлари амалга оширилди.\nСеминар иштирокчиларига коллеж ҳаётига доир видеолавҳалар намойиш этилди. Ўқув хоналари, лойиҳа доирасида жиҳозланган ўқув амалиёт хоналари, устахона, автосарой, лаборатория хоналари таништирилди. Ҳамда фанларга доир тайёрланган мавзулар (интеграция) слайдлар орқали тушунтирилди. Интеграция бўйича мавзу ишланмалари электрон вариантлари ва тарқатма материаллар тарқатилди.\nМазкур семинарда Олий Мажлис Сенатининг фан, таълим, маданият ва спорт масалалари қўмита раиси қўмита ва раис ўринбосари ва Фарғона вилояти ҳокимининг Ёшлар масалалари бўйича ўринбосари қатнашди.\nШунингдек, З.М.Низамходжаев бошлигидаги ишчи гуруҳ коллеж моддий техника баъзасини ҳамда лойиҳа асосида жиҳозланган замонавий хоналарни жуда катта қизиқиш билан кўздан кечирди, улардан фойдаланиш жараёнларига катта аҳамият берди. Лойиҳа асосида тақдим этилган жиҳозланган улардан таълим жараёнида янада унумлироқ фойдаланиш кераклигини алоҳида таъкидлади.\nСеминар юқори савияда ўтказилиб, иштирокчилар бир бирлари билан фикр ва тажрибалар аламашишди. Бундай семинарлар тез-тез ташкил этилиб турилишини таклифи билдирилди.\nФарғона транспорт касб-ҳунар коллежи


100 ЁШИДА ҚАЙТА ОЁҚҚА ТУРГАН МОМО - Ўзбекистон овози газетаси\nЭрталаб қўл телефонимга қисқа хабар келди. «...Бугун соат 10:00 да Қорақамиш мавзесида Уруш ва меҳнат фахрийлари республика пансионатида тадбир бор». Негадир шу хабарни ўқиб, телевидение орқали намойиш этилган «Берлин-Оққўрғон» фильми хаёлимга келди. Аниқроғи, фильмда асирликка тушган бир қаҳрамоннинг сўзларини эсладим. «...Биз қочоқ эмасмиз. Қочоқларнинг ортидан отишади. Кўксимиздан от...». Мазкур фильмда фронт ортидаги қийинчиликлар, халқимизнинг оғир турмуш шароити, ота-боболаримиз кўрсатган жасорат акс этган.\nТўғриси, бундай ҳикояларни кинода кўриш бошқа, ўша қора кунларга гувоҳ бўлган инсонларнинг ўзидан эшитиш бошқа. Шунинг учун Уруш ва меҳнат фахрийлари республика пансионати томон йўл олдим.\nҲар гал муассасада бўлганимда у ердаги отахон ва онахонларнинг мунис чеҳрасига боқишга уринаман. Суҳбат давомида эса уларнинг ҳар бир сўзида ҳикмат борлигини англайман. Бугун ҳам худди шундай бўлди. Дарвозадан киришимиз билан бағрини очган нуронийлар билан узоқ ҳол-аҳвол сўрашдик. Улар муассасадаги шароитлар, турли концерт дастурларига, театрларга боришаётганини мароқ билан гапириб беришди.\n— Ҳар гал пансионатга келганимда руҳим енгиллашади, — дейди ЎзХДП Тошкент шаҳар кенгаши раиси ўринбосари Аброр Қурбонов. — Шу яқин атрофдан ўтдимми, албатта, нуронийларнинг зиёратига ошиқаман, суҳбатини олишга ҳаракат қиламан. Очиғи, улардан ўрганадиган, ибрат оладиган жиҳатларимиз кўп. Ўрни келганда бир воқеани айтиб берсам. Яқин танишим ўқитувчи бўлиб ишлайди. Бир куни синфидаги энг тўполончи ўқувчиларни пансионатга олиб келибди. Отахон ва онахонлар билан таништирибди. Улар болалалик хотираларини, яъни бир бўлак нон учун тонг саҳардан дўкон олдида навбатда туришганини сўзлаб берибди. Иккинчи жаҳон уруши қатнашчилари, меҳнат фахрийлари эса илм олиб, ўзи истаган соҳани танлашига имкони бўлмаганини, 10-12 ёшдан завод-фабрикаларда меҳнат қилганини айтишибди. Бир ҳафта ўтмасдан болаларнинг хулқида, ўқишида ижобий томонга ўзгариш бўлибди.\n— Шундай бўлгани рост, — дейди Уруш ва меҳнат фахрийлари республика пансионати директори Фарангиз Акрамова. — Муассасамизда 150 нафардан ортиқ нуроний истиқомат қилади. Ҳозирги вақтда тўқиш, тикиш, дурадгорлик, шахмат, шашка тўгараклари фаолият юритмоқда. Кутубхонамиз ҳам уларнинг ихтиёрида. Йилда бир марта олимпия қўмитаси вакиллари келиб, махсус турнир ўтказади. Ғолибларга совғалар берилади.\nЯқинда пансионат биносининг иккинчи қисми ҳам ишга тушди. Бу мустақил ҳаракатлана олмайдиган беморларга қарашда анча енгиллик бермоқда. Энди нуронийлар билан ҳам суҳбатлашинг, уларнинг фикр-мулоҳазаларини эшитинг.\nЎзХДП Марказий Кенгаши раиси ўринбосари Меҳрожиддин Дархонов муассасада 100 ёшни қаршилаган онахон истиқомат қилаётганини айтиб қолди. У меҳнат фахрийси Валентина Чекова экан.\n— 23 йилдан буён шу ердаман, — дейди у. — Турмуш ўртоғим ўн тўрт йил олдин вафот этди. Ёшлигимиз айни Иккинчи жаҳон уруши вақтига тўғри келди. Ҳамширалик дипломим бўлгани учун Жиззах вилоятининг Дўстлик туманидаги кичик бир шифохонага ишга кирдим. Вазият ниҳоятда оғир эди. Буни ҳар қанча сўзлаб берсак ҳам ҳақиқий вазиятни тасаввур қилиш мушкул. У вақтда ҳеч ким соғлиги ҳақида ўйламас, жонидан ўтсагина шифокор ҳузурига келарди. Бу орада жанггоҳларда яраланиб, госпиталда даволаниб, урушга яроқсизлиги учун юртига қайтарилган аскарлар билан ҳам кўп суҳбатда бўлдим. Эҳ, уларнинг биргина кўз қараши уруш даҳшатини кўрсатиб берарди гўё. Ногирон бўлиб қолган аскарлар ўзини кераксиз инсондек ҳис этишарди. Ишонасизми, шифокорлар етишмаслиги сабаб, кичикроқ жарроҳлик амалиётларини мустақил ўтказишга мажбур бўлганман.\n— Яқинда бир гуруҳ нуронийларни Жиззах вилоятига саёҳатга олиб бордик, — дейди Фарангиз Акрамова. — Онахон ишлаган шифохонада ҳам бўлдик. Валентина Чекованинг шогирдлари ҳамон шифохонада фаолият олиб боришар экан. Улар билан дийдорлашиб, онахон анча ёшарди.\nИлк бор муассасага келганимда Валентина Чекова нотўғри йиқилиш оқибатида ўрнидан туролмасди. Аммо онахонда оёққа туришга ишонч бор эди. Бу йил момо юз ёшни қаршилади.\n— Мен урушда бўлмадим, қонга тўлган жанггоҳларни кўрмадим, — дейди меҳнат фахрийси Роза Ватулина. — Аммо урушдан узоқдаги аҳолининг дардини, кўзидаги мунгни кўрдим. Асосан аёллар, болалар далада, завод-фабрикаларда меҳнат қиларди. Тўлғоқ азобини унутмасдан, чақалоғини дала бошига қурилган беланчакка боғлаб ишлаган фидоийларни кўрдим. Тилагим битта — юртимизда, ер юзида ҳеч қачон уруш бўлмасин.\nПенсионатдан қайтаётиб, юрагимизда алланечук ҳислар пайдо бўлди. Фарзандларингни атрофингга олиб бехавотир сайр қилиш ҳам аслида катта бахт эканини англаб етгандек бўлдик.


OLX-да иш: инсонларнинг орзуидаги иш учун...\n29.07.2021 17:50 0 1346\nБиз бўш иш ўринларини жойлаштиришда йўл қўйиладиган хатолар, эътиборга олиниши керак бўлган маслаҳатлар ва лайфхакларни тўпладик. Номзодлар сизни осонликча топишлари учун ушбу маълумотларни ўқинг, ёдланг, сақланг ва улардан самарали фойдаланинг.\nOLX ваканcияларни жойлаштириш учун идеал тузилишга эга. Сиздан нима талаб қилинади? Компаниянгиз ҳақида муҳим маълумотлар билан бирга ходимга қўйиладиган дастлабки талаблар, иш шароитлари ҳамда бошқа зарур маълумотларни қисқа ва лўнда ҳолда кўрсатинг. Профессионал HR менежердан бўш иш жойини қандай жойлаштиришга ёрдам берадиган бир неча маслаҳатлар.\nИШ бўлимида лозим бўлган ходимнинг ихтисослигини кўрсатинг. Бутикка сотувчи-маслаҳатчи қидираяпсизми?- Чакана савдо / Сотиш. Болалар боғчаси учун қўриқчи керакми? - Қўриқлов / Хавфсизлик. Агар танловда шубҳангиз бўлса-хавотир олманг: OLX ваканция эълонини яратиш жараёнида сизга СОҲА бўйича маслаҳатлар беради.\nЛавозим / ихтисослик аниқ ва лўнда кўрсатилади: Ўқув марказига инглиз тили ўқитувчиси / Ивент-агентлигига сўзлашув жанри актёри ва ҳ.к.\nТавсифга ўтамиз – бу бўш иш ўринга бўлган талабнинг энг муҳим қисми. Бу қисм тўрт пункдан иборат бўлса мақсадга мувофиқ бўлади: компаниянгиз ҳақида маълумот, ходимга қўйиладиган талаблар, унинг вазифалари, иш шароитлари. Бошладик.\nҲамкасбларингизни вакансияларини ўрганиб чиқинг ва ўзингизнинг устунлик жиҳатларингизни кўрсатинг.\nХодимга бўлган талаб:\nНомзодингиз эга бўлиши керак бўлган зарурий касбий хусусиятларни тавсифланг (чет тилларни билиш, ихтисослашган маълумот, компьютер дастурларини билиш даражаси ва бошқалар).\nХодимингизни коллектив билан киришиб кетишини таъминловчи шахсий фазилатларни кўрсатинг: одоб-ахлоқ, мулоқотга киришувчанлик, ишига масъулият билан ёндашиш ва ҳ.к.\nХодимнинг иш жараёнида бажариши керак бўлган мажбуриятлари ва ҳал қилиши лозим бўлган масалалар доирасини шакллантиринг.\nИш ва таътил жадвали, компаниянинг жойлашган манзили бўйича муҳим белгилар, хусусан метрогача бўлган масофа ва бошқа муҳим маълумотлар: компания бепул тушлик билан таъминлайдими, дам олиш кунлари корпоратив саёҳатлар уюштириладими ва номзод учун муҳим бўлган бошқа рағбатлантиришлар.\nИш ҳақи (маош) - танловнинг асосий омилидир. Агар мавжуд бўлса нюансларини кўрсатинг (келишилган иш ҳақи, қўшимча иш ҳақи ва ҳ.к.). Синов муддати учун иш ҳақи ва унинг кейинчалик ўсиш эҳтимолини, шунингдек маош бериш жадвалини (аванс, маош, бонуслар) кўрсатишни унутманг.\nИнтервью натижалари бўйича номзоднинг даражасига кўра маош белгилашни режалаштираяпсизми? Сиз тўлашга тайёр бўлган оралиқни ҳам кўрсатиб ўтинг.\nСиз компаниянгиз ҳажмидан қатъий назар жиддий иш берувчисиз, шунинг учун компаниянинг логотипи ёки фотосуратларини юклаш орқали профилингизни мос равишда ишлаб чиқинг - улар сизнинг барча рекламаларингизда кўрсатилади.\nВаканция матнини абзацларга - семантик қисмларга ажратинг, ўқиш ва тушуниш қийин бўлган “варақ” нашр қилманг. Муҳим маълумотларни қалин харф билан белгиланг.\nБиз сиз учун идеял ваканция вариантини тузиб чиқдик.\nАхир ҳар бир иш кимнингдир орзуидир!\nOLX – бу ходимларни излаш учун энг қулай хизмат, бу ерда сиз бизнесингизга керакли ходимни аниқ топасиз. Бўш иш ўринларини OLX-да жойлаштиринг ва жамоангиз бозорда энг зўрлардан бўлсин!\nHR-янгиликларидан «OLX Работа/Ish» телеграм каналидан хабардор бўлишингиз мумкин.\nСаволлар борми? https://t.me/Otabek_Abdullaev_OLX - га мурожаат қилинг.\nКоронавирус 05/08, 16:56


NUR-SULTAN. Kazinform – ҚР Энергетика вазири Болат Ақшолақов нефт-кимё соҳасида импорт ўрнини босувчи лойиҳалар ҳолати ҳақида маълум қилди, деб хабар беради Kazinform мухбири.\nNUR-SULTAN. Kazinform – Бугун Қозоғистон Ҳукумати мамлакатнинг барча ҳудудида ёқилғи нархининг чегарали нархини тасдиқлади. Ушбу нарх 180 кун давомида амал қилади, деб хабар беради Kazinform мухбири.\nҚозоғистонда МДҲ Электр энергетикаси кенгашининг 60-йиғилиши бўлиб ўтади\nNUR-SULTAN. Kazinform - 28 декабр куни Мустақил Давлатлар Ҳамдўстлиги Электр энергетикаси кенгашининг (МДҲ ЭЭК) 59-йиғилиши видеоконференция шаклида бўлиб ўтди, деб хабар беради Kazinform.\nNUR-SULTAN. Kazinform - Қозоғистон Республикаси энергетика вазири Мағзум Мирзағалиев ёқилғи-мойлаш материаллари нархи ошиши мумкинлигига ўз муносабатини билдирди, дея хабар беради Kazinform мухбири.\nNUR-SULTAN. Kazinform - Агар Қозоғистонда атом электр станцияси қурилса, унинг атрофидаги аҳоли эвакуация қилинадими? Мамлакат энергетика вазири Мағзум Мирзағалиев ушбу саволга ойдинлик киритди, деб хабар беради Kazinform мухбири.\nБиз АЭС қуриш зарурлигини яққол кўриб турибмиз – ҚР Энергетика вазири\nNUR-SULTAN. Kazinform - Қозоғистон Республикаси Энергетика вазири Мағзум Мирзағалиев марказий коммуникациялар хизматида бўлиб ўтган брифингда атом электр станциясини қуриш зарурлиги ҳақида гапирди, деб хабар беради Кazinform мухбири.\nҚозоғистон ёқилғи-энергетика комплекси соҳасида 150 дан ортиқ лойиҳани амалга оширмоқчи\nNUR-SULTAN. Kazinform – Қозоғистонда ёқилғи-энергетика комплексида 150 дан ортиқ лойиҳани амалга ошириш режалаштирилган. Бу ҳақда мамлакат энергетика вазири Мағзум Мирзағалиев Ҳукумат йиғилишида маълум қилди, деб хабар беради Kazinform мухбири.\nЖорий йилда Нур-Султан шаҳрида 150 минг аҳоли газга уланди\nNUR-SULTAN. Kazinform - Йил бошидан буён 150 минг пойтахт аҳолиси табиий газдан фойдаланиш имкониятига эга бўлди. Бундан ташқари, иссиқлик энергияси тақчиллигини бартараф этиш мақсадида олтинчи иссиқлик магистрал қурилади. Бу ҳақда шаҳар ҳокими Алтай Кўлгинов маълум қилди, дея хабар беради Kazinform мухбири.\nҚозоғистон қишки дизел ёқилғиси ишлаб чиқаришни йўлга қўяди\nNUR-SULTAN. Kazinform - Туркистон вилоятида нефтни қайта ишлаш заводлари қурилиши 2023 йилда якунланади. Шунингдек, Павлодар нефтни қайта ишлаш заводида қишки дизел ёқилғиси ишлаб чиқариш режалаштирилган. Бу ҳақда Қозоғистон Республикаси Энергетика вазирлиги раҳбари Мағзум Мирзағалиев маълум қилди, дея хабар беради Kazinform мухбири.\nҚР Бош вазири шимолий ва шарқий ҳудудларни газлаштириш режасини ишлаб чиқиш бўйича топшириқ берди\nNUR-SULTAN. Кazinform - Қозоғистон Бош вазири Асқар Мамин келгуси йилда Қозоғистоннинг шимолий ва шарқий ҳудудларини газ билан таъминлаш режасини ишлаб чиқиш бўйича топшириқ берди, деб хабар беради Kazinform мухбири.\nКелгуси йилларда Қозоғистонда нефт-газ-кимё маҳсулотлари ишлаб чиқариш ҳажми кескин ошади\nNUR-SULTAN. Kazinform – 2021 йил якунлари бўйича Қозоғистонда нефт-газ-кимё маҳсулотларини ишлаб чиқариш ҳажми 190 минг тоннани ташкил этиши кутилмоқда. Бу ҳақда мамлакат энергетика вазири Мағзум Мирзағалиев маълум қилди, деб хабар беради Kazinform мухбири.\nҚозоғистонда кўмир ташийдиган вагонлар сони 16 мингтага етказилди\nNUR-SULTAN. Кazinform - Ҳудудлар аҳолисини кўмир билан таъминлаш учун вагонлар сони 16 мингтага етказилди. Бу ҳақда Қозоғистон Бош вазири ўринбосари Роман Скляр депутатлар саволига жавобан маълум қилди, деб хабар беради Kazinform мухбири.\n2030 йилгача Қозоғистонда қайта тикланадиган энергия ишлаб чиқариш 15 фоизга ошади\nNUR-SULTAN. Kazinform - Қозоғистон «яшил» энергия ишлаб чиқаришни янада ривожлантириш ниятида. Шу муносабат билан мамлакат Бош вазири Асқар Мамин Энергетика вазирлигига маҳаллий энергетика соҳасини ривожлантириш бўйича кўрсатмалар берди, деб хабар беради Kazinform.\n2021 йилда Қозоғистонда электр энергияси истеъмоли 6,3 фоиз ўсган\nNUR-SULTAN. Kazinform - Қозоғистон 2030 йилга бориб электр энергияси ишлаб чиқаришни 141,2 миллиард кВт/соатга етказишни режалаштирмоқда. Бу ҳақда мамлакат энергетика вазири Мағзум Мирзағалиев маълум қилди, деб хабар беради Kazinform мухбири.


Адабиёт ва маърифат хиёбони - Халқ сўзи\nАдабиёт ва маърифат хиёбони\n12:29 22 Май 2020 Маданият\n2017 йил 3 февраль куни эди. Тўсатдан қўнғироқ бўлиб, тезда Миллий боғнинг кунботар томонига келишимни айтишди. Бордим. Бир гуруҳ ижодкорлар йиғилган, давлат раҳбарининг ташрифи кутилаётган эди. Ёмғир шивалаб ёғаётган, ҳаво анчайин совуқ. Чоғроққина чодир остида йиғилдик. Дам ўтмай, Президентимиз кириб келди. Суҳбат адабиётга эътибор хусусида бўлди. Юртбошимиз ижодкорларга тўлиқ шароитлар яратишдан тортиб, адибларга янги бино қуриш, шу ҳудудда адабиётимиз равнақига умрини бағишлаган адиблар хотирасига боғ яратиш режаси билан ўртоқлашдилар.\nДавлатимиз раҳбарининг ижодкорларни қўллаб-қувватлаш ниятлари, самимий руҳда ўтган суҳбат барчамизни бениҳоя тўлқинлантирди. Ахир ўтган уч ўн йилликда эътибордан четда қолган, кўз нури, меҳр қўрини бериб ёзган асарлари дунё юзини кўрмай, чанг босиб ётган, чоп этилганда ҳам тўртта одамдан бошқаси бехабар қолган ижодкор учун бу кутилмаган руҳий қувват эди. Бир пайтлар шаҳарнинг қоқ марказидаги салобатли биносидан айрилиб, йиллар давомида дарбадар кўчманчи каби ижарама-ижара, бинодан-бинога кўчиб юрган Ёзувчилар уюшмасига алоҳида бино қурилиши хор бўлган етимнинг бошини силагандек бир гап эди. Кўзларга беихтиёр ёш қалқди.\n...Адиблар хиёбонига ажратилган ҳудуд катта қурилиш майдонига айланди. Тез фурсатларда Ўзбекистон Ёзувчилар уюшмаси биноси қад кўтарди, атрофда нодир асарлари билан халқимизнинг қалб тўридан жой олган марҳум ижодкорларнинг ҳайкаллари бирин-кетин ўрин ола бошлади. Хиёбон ҳудуди пухта ўйланган режа асосида кўкаламзорлаштирилди.\n2017 йилнинг 25 декабрь куни уюшма биносининг очилишига шахсан Президентнинг ўзи ташриф буюрди. Яна бир самимий суҳбат бўлиб ўтди. Биринчи суҳбатдан кейин ўтган даврда ижодкорларга берилган имтиёзлар, уй-жойлар, ижод учун яратилган имкониятларга миннатдорлик туйғуси иштирокчиларнинг кўзларидаги қувончдан яққол кўриниб турарди. Бу гал Юртбошимиз ўзларининг галдаги режаларидан сўз очдилар. Буюк адабиётимизни дунёга олиб чиқиш, таржима қилиш, оммалаштириш, Адиблар хиёбонини ёшларнинг доимий маърифий масканига айлантириш бўйича зарур топшириқларни бердилар. Суҳбат якунида “бу ҳали бошланиши, менинг кўнглимда режаларим кўп. Армонларим, ниятларим бор. Вақти келса, ўзларингиз кўрасизлар. Сизлар билан ҳали кўп учрашамиз...” дея хайрлашдилар.\nБу гап ижодкорлар орасида анча муҳокама бўлди. “Ахир адабиётга бўлган эътибор бундан зиёд бўладими, бино берилди, боғ бунёд этилди. Неча йиллардан бери хор бўлган ижодкорларнинг обрўсини шунчалар кўтариб, уй-жой бериб, қалам ҳақигача оширган бўлсалар, унвонлару мукофотларга тавсиялардан бош айланади. Яна қандай режалари бор экан?” деган ўй ҳамманинг фикри-зикрида бўлди.\nАдиблар хиёбонида қурилиш тўхтамади. Ободончилик ишлари давом этаверди...\nКуни кеча Адиблар хиёбонига бориб, оғзимиз ланг очилиб қолди. Президентимизнинг ижодкорларни ўйлантирган саволларига жавоб топгандек бўлдим. Адиблар хиёбонининг гўзаллигига маҳлиё бўлмасликнинг иложи йўқ. Ўзбек адабиётининг Алишер Навоийдан кейинги беш юз йиллик тарихи кафтдек намоён. 24 нафар буюк сўз санъаткорининг мис ва бронзадан қуйилган ҳайкаллари, улар атрофидаги сўлим боғчалар, киши таъбини қувнатадиган анвойи гуллар ифоридан бошингиз айланади, ўзингизни қандайдир фирдавсмонанд масканга кириб қолгандек ҳис этасиз. Боғни кезар экансиз, бежирим кўшкларга кўзингиз тушади. Ҳар бир ҳайкал атрофида бир кўшк, атрофи чаман. Ҳайкаллар орасидан ўтиб юқорилай бошлайсиз. Марказий йўлакка ўтишингиз билан боғ чўққисида ҳазрат Алишер Навоийнинг маҳобатли ҳайкали. Ие, энди у боққа тескари эмас, бурилиб, Адиблар хиёбонига қараб турибди. Ҳайкал пойига кўтарилдик. Орқамизга ўгирилиб, тош қотдик. Ҳайкал пойида бутун адабиётимиз намояндалари ҳайкаллари улуғ бобокалонимизга қараб, таъзим қилаётгандек, гўё. Ҳаяжон босди. Юртбошимизнинг қалбидаги армон ва ниятларини сезгандек бўлдим.\nАдиблар хиёбонининг гўзаллиги беқиёс, аммо унинг замирида ётган мазмун-моҳият бизни янада қаттиқ тўлқинлантирди. Ҳазрат Навоий юксакликдан қуёшга боқмоқда. Қуёш, бу — нур манбаи, мажозий маънода, илм ва маърифат манбаи. Навоий бир умр зиёга, илмга интилган ва ундан ўзи зиёланиб, маърифатни тарғиб этган. Ўз даврида “Шамс ул-миллат”, яъни миллат қуёши, деб улуғлангани ҳам шундан. Унинг пойида бутун ўзбек адабиёти намояндалари, адабиёт тарихи тўлиқ гавдалантирилган. Ҳаммаси Навоийга таъзимда, Навоий уларни юксакликдан туриб, маърифатга, зиёга тарғиб этиб турибди. Бу боғ, боғ эмас, ўзбек адабиёти тарихи дарслигининг кўргазмали манзараси-ку! Бу ерда ёш авлод биз бир йил маъруза қилиб юрадиган мавзуларимизни бир соатда ўзлаштириши мумкин. Ўзбек адабиёти билан таниш бўлмаган одам бир айланишдаёқ адабиётимизнинг яловбардорларини эслаб қолади, ўзбек адабиёти тарихи ҳақида тасаввурга эга бўлади. Шу маънода, ушбу хиёбон нафақат адабиёт, балки билим ва маърифат масканига ҳам айланди, десак, адашмаймиз.\nНимасини яширамиз: кўпчилик бадиий асар ўқиш у ёқда турсин, ўз адибларимиз, ўзимизнинг буюк адабиётимиз борлигидан ҳам бехабар эди. Маънавиятдан тобора узоқлашиб, чет эл маданиятига сиғиниш бошланганди. Ёшларни айтмасак ҳам бўлади. Юртбошимизнинг китобхонлик маданиятини ошириш бўйича олиб борган сиёсати натижасида ёшлар китоб ўқий бошлади. Китоб мутолааси, адабиёт тарғиботи давлат сиёсати даражасига кўтарилди. Барибир ҳамма бирдек киришган дея олмаймиз. Аммо бу боғни айланган ёшларда адибларнинг ҳайкаллари билан таниша туриб, уларнинг асарларини олиб ўқишларига иштиёқ пайдо бўлишига ҳеч шубҳа йўқ. Уларга қўшилиб ота-оналар ҳам ўқий бошлайди.\nАдабиёт — тарбия воситаси. Адабиётнинг бош вазифаси — инсон қалбини гўзаллаштириш, унинг маънавиятини юксалтириш. Китоб — зиё манбаи, бадиий асар ўқувчи кишига алоҳида тарбиячи керак эмас. Асар руҳининг ўзи тарбиялаб қўяди. Инсоннинг маънавияти ўзгаради, маърифати ошади, ватанпарварлик ҳисси жўш уради. Бу боққа кирган одам нафақат дам олади, нафақат буюк адабиётимизга меҳр боғлайди, балки бу ердан руҳ олади, мафкураси ўзгаради, миллий ғурури кучаяди. Она тилимизни, адабиётимизни, миллатимизни шарафлаган буюк бобокалонимизнинг хизматларини чуқур ҳис қилади ва сидқидилдан пойига гуллар қўйиб, таъзим бажо келтиради. Президентимизнинг чуқур ўйланган режаларига қойил қолмасликнинг иложи йўқ.\nҲазрат Алишер Навоийнинг бир байтлари ёдга тушди:\nЭрур чун олам ичра жоҳ фоний, яхши от боқий,\nБас, эл комин раво айла ўзунгни комрон кўргач.\nУшбу байтда, соддароқ қилиб айтадиган бўлсак, шундай маъно мужассам:\nБу дунёдан ўтгуси ҳар мансаб, яхши от қолгай,\nБас, эл орзусин рўёб қил, ки отинг тоабад қолгай!\nКуни кеча Адиблар хиёбонида Президентимиз билан учинчи самимий суҳбатда қатнашиш шарафига муяссар бўлдик. Мукаммал меъморий ечимга эга бўлган ушбу боғ очилишига барча ижод аҳли билан бирга, олий таълим муассасалари ректорлари ҳам таклиф этилган эдилар. Давлатимиз раҳбари суҳбатидан ректорлар бежиз таклиф этилмаганини сездик. “Адабиёт — халқнинг юраги ва маънавияти”, деб таъкидлади Президент. — Соҳавий йўналишидан қатъи назар, барча олий таълим муассасаларида ўзбек адабиётини ўқитиш, ўқув режасига Алишер Навоийга бағишланган махсус фан — Навоийшунослик фанини киритиш, адабий тўгараклар, театр-студиялар ташкил этиш, ўзбек адабиёти намояндаларининг музейларини очиш, адибларга бағишланган фильмлар яратиш вазифалари топширилди. Очиқ осмон остидаги аудитория — Адиблар хиёбони ҳамиша очиқ дарслар билан банд бўлиши, ёшларнинг қадами канда бўлмаслиги, энг асосийси, бу ердаги руҳ барча йигит-қизларнинг қалбига сингишига эришиш ҳаммамизнинг бош вазифамиз бўлиши кераклиги алоҳида таъкидланди. Бу вазифалар ҳар биримизни масъулиятни янада чуқур ҳис қилишга, ишимизга янгича кўламда, юқори даражада ёндашишга ундайди.\nАлишер Навоий номидаги Тошкент давлат ўзбек тили ва адабиёти университети ректори,\nАдабиёт соҳасида 1-даражали Давлат мукофоти лауреати.


“Катта бўлсам...ҳунарманд бўламан!”\nВилоят марказидаги 28-сонли мактабгача таълим муассасаси нафақат Бухоро шаҳри, балки вилоят миқёсида сил касаллигига чалинишга мойиллиги бўлган 112 нафар болажонни ўз бағрига олган. Бу ерга қабул қилинган жажжи ўғил-қиз олти ой мобайнида педиатр, фтизиатр, массажист каби мутахассислар назоратида мунтазам тиббий даволаш муолажаларини олади ва пировардида соғлом ҳаётга қайтарилади.\n-Бизда тарбияланаётган болажонларнинг аксари отаси ёки онаси меҳридан айро тушганлар, 67 нафари кам таъминланган оилалар фарзандлари, яна икки нафари чин етимлар,-дейди муассаса мудираси Гулшод Икрамова. -Аммо уларнинг бу кемтикликлари ўрнини сездирмасликка ҳаракат қиламиз. Сабаби улар давлатимиз муҳофазасида, ғамхўрлиги остида эканликларини ҳамиша ҳис қилиб туришибди.\nЯқинда бу муассасага республика мусаввир ва ҳунармандларининг “Ҳунарманд” уюшмаси Бухоро вилоят бошқармаси мутасаддилари ташриф буюрдилар. “Катта бўлсам ҳунарманд бўламан” шиори остида ўтган тадбирда болажонлар ўз қўллари билан ясаган қўғирчоқлари, буюм ва нарсаларини йиғилганларга намойиш қилдилар. Муассасанинг “Қуёшжон” ашула ва рақс дастаси томонидан эса меҳмонларга жажжи концерт дастури тақдим этилди. Болажонлар ўзлари ёд олган шеър-у қўшиқлар, “Бухорча” туркумига хос тарона ва рақсларини ҳавола қилдилар.\n-Бу ерда даволанаётган ва тарбияланаётган ўғил-қизлар орасидан моҳир ҳунармандлар етишиб чиқишини истаганимиз учун ҳам улар ҳолидан хабар олгани келганмиз,-дейди “Ҳунарманд” уюшмаси вилоят бошқармаси бошлиғи Хуршид Яҳёев. -Зеро, воҳамиз ҳунармандлари, халқ амалий санъати намояндалари билан ҳам довруғ таратган. Бу ерда болажонлар ясаган буюмлар бошқаларни ҳам бефарқ қолдирмаслигига аминмиз.\nМуассаса тарбияланувчилари шу куни бошқарма совға-саломлари билан сийландилар.


Тожикистонлик 5 фарзандли бева аёл гўзаллик танловида ғолиб бўлди | Бир пиёла чой\n← Хонанда Улуғбек Раҳматуллаев 700 минг сўмлик чипта учун мухлисларидан узр сўради\nЭрнинг дарди: «Хотиним хиёнат қиляпти, нима қилай?» →\nТожикистонлик 5 фарзандли бева аёл гўзаллик танловида ғолиб бўлди\tPosted on November 12, 2016\tby birpiyolachoy Беш фарзанднинг онаси, бир қанча гўзаллик танловларининг ғолибаси бўлган тожикистонлик модель Франция пойтахтини забт этиш учун йўл олди, деб хабар берган “Sputnik-tj.com” нашри.\nТожикистонлик модель Парвина Саидова Астана шаҳрида ўтказилган Miss World Beauty гўзаллик танловининг ғолибаси бўлди. У Mrs International-2016 номинацияси бўйича тожни қўлга киритди. Бу танловда дунёнинг турли мамлакатларидан бўлган 120 нафар модель иштирок этди. Ҳакамлар ҳайъати уларни ташқи қиёфасига, вокал ва хореографиядан хабардорлигига, миллий либосларига қараб баҳолади.\n27 ёшли Парвина Тожикистоннинг “Sputnik” нашрига берган интервьюсида, ғалаба қозонишига ишонмаганлигини тан олди. Бу ғалаба Парвина учун халқаро гўзаллик танловларига чиқиш учун йўл очди. У илгари танловда қатнашиш учун 700-800 евро бадал тўлаган бўлса, энди бу тўловдан озод қилинди.\nБундан икки йил муқаддам, Парвина 25 ёшда бева қолган. Бошига тушган бу мусибат нафақат шахсий ҳаётига, балки карьерасига ҳам ёмон таъсир қилган. У бу ҳақда шундай деб эслайди: “Турмуш ўртоғим вафот этгандан кейин, 5 бола билан ёлғиз қолдим. Нима қилишни, бундан буёғига қандай яшашни билмай, депрессияга тушиб қолдим. Шунда яқин дугоналаримдан бири бўлган, тожик шоираси Шоира Раҳимжон менга актёрлик маҳоратидан дарс берувчи шахсий Академияга ўқишга боришни тавсия қилди, депрессиядан чиқишимга ёрдам берди”.\nУ ўқишга бориб, бир ҳафта ўқимасиданоқ, “Тожикфильм”да суратга олиниши режалаштирилган фильм кастингига таклиф этилди. Барча талабгорлар ичидан айнан у танланди. Шундан сўнг тожикистонлик машҳур хонандаларнинг ҳам клипларида суратга тушди. Кейинчалик “Новая эра” моделлик агентлиги билан шартнома тузди. 2016 йилнинг апрель ойида Одессада ўтказилган модалар ҳафталигида Top Model — 2016 унвонига сазовор бўлди.\nBo'lishamiz:TwitterFacebookGoogleLike this:Like Loading...\tThis entry was posted in Zamin Siyrati. Bookmark the permalink.\t← Хонанда Улуғбек Раҳматуллаев 700 минг сўмлик чипта учун мухлисларидан узр сўради


БУГУН БИЗ МУҲИМ НАРСАНИ ЭСЛАТМОҚЧИМИЗ — Teletype\nБУГУН БИЗ МУҲИМ НАРСАНИ ЭСЛАТМОҚЧИМИЗ\nБугун ёрқин байрамлардан бири бўлган Халқаро болаларни ҳимоя қилиш куни нишонланмоқда. Ёзнинг биринчи кунига тўғри келган ушбу муҳим сана 1950 йилдан буён бутун дунёда нишонланади.\nБолаларни ҳимоя қилиш кунини нишонлаш тўғрисида қарор 1949 йилнинг ноябрида Халқаро хотин-қизлар демократик партияси томонидан қабул қилинган.\nБМТ ушбу ташаббусни қўллаб-қувватлади ва болаларни ҳуқуқлари, ҳаёти ва соғлиғини қимоя қилишни ўз фаолиятининг устувор йўналишларидан бири деб эълон қилди.\nХалқаро болалар куни — бу, авваламбор, катталарга болаларнинг яшаш, фикр ва дин эркинлиги, таълим, дам олиш каби ҳуқуқларини ҳурмат қилиш, жисмоний ва руҳий зўравонликдан ҳимоя қилиш, болаларни мажбурий меҳнатдан муҳофаза қилиш зарурлигини эслатади.\nАхир, айнан бола ҳуқуқларига риоя қилиш инсонпарвар ва адолатли жамиятни шакллантиришнинг зарурий шартидир. Фарзандларимиз ҳуқуқ ва эркинликларини тўлиқ таъминланишда туғилганлик тўғрисидаги гувоҳномани олиш муҳимдир.\nБу муҳим ҳужжатга эга бўлмаган ота-оналар фарзандининг манфаатларини ҳимоя қила олмайди. Ахир маънан, туғилганлик ҳақидаги гувоҳномага эга бўлмаслик — расмий қайд этилмаганлик демакдир, бунингсиз эса — киши умуман мавжуд эмас деса ҳам бўлади. Бола исмидан бошқа ҳеч нарсага эга эмас, у бўлса ҳам ҳеч қаерда қайд этилмаган.\nМасаланинг долзарблиги, шунингдек, эътибордан четда қолиб кетса келиб чиқиши мумкин бўлган ижтимоий оқибатларни инобатга олган ҳолда, Давлат хизматлари агентлиги томонидан умуммиллий ижтимой акцияни ўтказиш ташаббуси илгари сурилганди.\nАкциянинг асосий йўналиши этиб тегишли тартибда қайд этилмаган туғилганлик ҳолатлари аниқланиши ва тўлиқ хатловдан ўтказилиши белгиланган.\nБугунги кунда уйма-уй юриш натижасида, жойлардаги Давлат хизматлари марказлари ва ФҲДЁ бўлимлари ходимлари томонидан аниқланган Конституция ва қонунларда белгиланган ҳақ-ҳуқуқларидан тўлалигича фойдалана олмаётган болалардан 13 мингга яқинига тегишли ҳужжат топширилди. Қолгани эса ҳужжат олиш жараёнида.\nДавлат хизматлари агентлиги эслатиб ўтади, ўз вақтида рўйхатдан ўтказилмаган ва туғилганлик тўғрисидаги гувоҳномалари мавжуд бўлмаган болаларни аниқлаш ва ушбу ҳужжатни топишириш акцияси 2019 йил 1 июлга қадар давом этади.\nШу сабабли, Сиз ёки Сизнинг яқинларингиз ёки танишларингиз бундай муаммога дуч келган бўлса, Давлат хизматлари агентлигининг 1148 ишонч телефонига қўнғироқ қилишингизни илтимос қиламиз.\nЭслатиб ўтамиз, мазкур хизматлар бепул кўрсатилади. Сиз фақат герб йиғими учун энг кам ойлик иш ҳақининг 15 % миқдорида тўлов тўлашингиз керак бўлади. Ҳозирда бу 30 409,5 сўмни ташкил этади.\nP. S. Герб йиғими давлат ҳужжатларида ишлатиладиган, давлат герби ифодаланган махсус қоғоз ишлатилгани учун ундирилади.\nJune 1, 2019, 07:51


Пхёнчхан олимпиадаси ҳақида қизиқарли 10 та факт\nПхёнчхан олимпиадаси ҳақида қизиқарли 10 та...\n13.02.2018 00:30 1 564\n1. Жанубий Корея Қишки олимпиадани ўзида қабул қилган Осиёнинг иккинчи мамлакати ҳисобланади. Бунгача Осиёда фақат Япония Қишки олимпия ўйинларига мезбонлик қилган. 1972 йили «Кунчиқар юрт»нинг Саппоро, 1998 йили Нагано шаҳарлари олимпиада ўйинларини ўзида қабул қилган.\n2. Пхёнчхан олимпиадасида 84 мамлакатнинг 2900 нафар атлети спортнинг 15 турида рекорд даражада (102 та) медаллар шодаси учун курашади.\n3. Пхёнчхан олимпиадаси дастурига 4 та янги спорт йўналиши қўшилди: сноубордда биг-эйр (баланд трамплиндан сакраб, ҳавода турли трюклар кўрсатиш), конькида югуриш спортида масс-старт (умумий стартдан пойгага чиқиш), кёрлингда дабл-микст (аралаш жуфтлик баҳслари) ва чанғи спортида жамоавий баҳслар қўшилди. Сноубордда параллел слалом баҳслари олимпиада баҳсларидан чиқариб юборилди.\n4. Жорий ўйинлар иккита давлат ҳудудида жойлашган битта номдаги провинцияда ўтказилаётган илк олимпиада ҳисобланади. Гап шундаки, Пхёнчхан шаҳри Канвондо провинциясида жойлашган бўлиб, мазкур маъмурий ҳудуд 1953 йили Корейс уруши якунлангач, Шимолий ва Жанубий Корея давлатлари томонидан бўлиб олинган.\n5. Олимпиада тумори ҳисобланган оқ йўлбарс — Сухоран корейс афсоналарига кўра ишонч, куч ва ҳимоя рамзидир. Sooho — ҳимоя, Rang — «ho-rang-i» (йўлбарс) сўзининг бир қисми. 1988 йилги Сеул олимпидасининг рамзи ҳисобланган амур йўлбарсининг номи Ходори эди.\n6. Олимпия шаҳарчасидаги чиройли ва қулай хоналар мусобақа тугагач аҳолига квартира сифатида берилади.\n7. Бу сафарги очилиш маросимида бор-йўғи 2000 та кўнгиллилар хизматидан фойдаланилди. Бу олимпиада тарихидаги энг арзон ва кам ишчи кучи қатнашган маросим ҳисобланади. Ташкилотчилар кўргазмали чиқишларда кўпроқ юқори технологиялардан фойдаланишди.\n8. Корея ҳукумати томонидан ўйинларга тайёргарлик ва янги қурилган иншоотлар учун 2,4 млрд доллар сарфланди.\n9. Олимпия стадиони қурилишига 22 ой вақт ва 105 млн. АҚШ доллари сарфланди. Етти қаватдан иборат бешбурчак шаклидаги комплекснинг ҳар бир бурчаги 2018 йилги олимпиаданинг асосий мақсадларини акс эттиради: маданий, экологик, иқтисодий, тинчлик ва ахборот-технология ўйинлари. Паралимпия ўйинларидан сўнг арена бузиб ташланади ва унинг ўрнида музей ва бошқа кўнгилочар масканлар фаолият юрита бошлайди.\n10. Жанубий ва Шимолий Корея терма жамоалари очилиш маросимида бир байроқ остида чиқишди. Шунингдек, бу икки мамлакат аёллар хоккей жамоалари ҳам бир жамоа сифатида олимпия ўйинларида қатнашишмоқда.


ОРОМГОҲ- КИТОБ ҲАМРОҲ – Ўзбекистон касаба уюшмалари Сирдарё вилоят Кенгаши\nШу кунларда сўлим масканлар болаларнинг завқу-шавқига тўла. Соғломлаштириш оромгоҳлари фарзандларнинг мириқиб дам олиши, табиат қўйнида куч тўплаши, шунингдек, фойдали машғулот ва янги қизиқишлар билан танишиш имконини беради.\nСирдарё вилоят ахборот-кутубхона маркази томонидан Жиззах вилоятида жойлашган “Зомин болалар оромгоҳи”да дам олувчилар учун китоблар кўргазмаси доимий равишда ташкил этилаётир.Ушбу кўргазмада болалар ўзбек ва жаҳон адабиётининг сара адабиётлари ўрин олган.\nНавбатдаги тадбирда “КИтоб ўқишга одатланайлик”, “Танланг ва сўзланг”, “Ўқишдан тўхтаманг” номларида қизиқарли ўйин беллашуви ўтказилди. Ушбу шартларни бажариш давомида севимли эртак қаҳрамонлари, ўқилган адабиётлар ёдга олинди. Кутубхона бошланғич касаба уюшма қўмитаси раиси Дилноза Эргашева ва маданий-маърифий ва ёшлар билан ишлаш сектори мудири Сурайё Эрмановалар фаол иштирокчиларга ташаккурнома ва китоблар улашди.\nАлишер Навоий номидаги Сирдарё вилоят\nАбономент сектори мудири


Таҳорат – инсонни гўзал қилади — XOJA BUXORIY O'RTA MAXSUS BILIM YURTI\nТаҳорат – инсонни гўзал қилади\nБизда таҳорат деб ўрганиб қолинган маълум ва машҳур амал арабчада «вузуъ» дейилади. «Вузуъ» сўзи луғатда «гўзаллик» ва «ялтираш» маъноларини билдиради. Шариатда эса Аллоҳга қурбат ҳосил қилиш нияти билан баъзи аъзоларни ювиш «вузуъ» деб айтилади.\nТаҳорат энг аввало, Аллоҳ таоло томонидан амр қилинган ибодатдир. У мусулмон инсоннинг гуноҳлари мағфират қилинишига сабаб бўлади. Таҳорат поклик демакдир. У инсонни гўзал қилади. Соғлом бўлишини таъминлайди ва яна бошқа кўплаб фойдалар келтиради.\nАллоҳ таоло мусулмонларни ҳар бир ибодатга таҳоратли ҳолда киришига буюрган. Таҳоратсиз намоз қабул бўлмайди. Бир кунда беш вақт намоз ўқийдиган одам доимо таҳорат билан покланиб юриши керак.\n«Эй иймон келтирганлар! Намозга турсангиз, юзларингизни ва қўлларингизни чиғаноқлари ила, бошларингизга масҳ тортиб, оёқларингизни тўпиқлари ила ювинглар» (6-оят).\nУшбу ояти каримадан ҳанафий мазҳаби уламолари таҳоратда тўртта фарз борлигини олишган. Булар қуйидагилардан иборат:\nҚўлларни чиғаноқлари билан қўшиб ювиш.\nБошга масҳ тортиш.\nУламоларимиз таҳорат борасида келган ҳамма ҳадис ва манбаларни ўрганган ҳолда ишлаб чиққан таҳорат одобларига, бу борадаги қоидаларга назар соладиган бўлсак, бу ҳақиқатни яна ҳам тўлароқ тушуниб етамиз.\nТаҳорат одоблари қуйидагилар:\nҚиблага қараб ўтириб таҳорат қилиш зарур. Таҳорат ибодат бўлгани учун уни қиблага қараб қилиш керак бўлади.\nБаланд жойда ўтириб таҳорат қилиш лозим. Ишлатилган сувлар бадан ёки кийимларга сачрамаслиги учун шундай ва бундан бошқа қулайликларга эга бўлиш талаб этилади. Мисол учун, совуқ ўлкаларда офтобда таҳорат қилиш қулай бўлса, ўта иссиқ ўлкаларда офтобда таҳорат қилиш кўп ноқулайлик ва қийинчиликлар туғдиради. Шунинг учун таҳорат қиладиган жой ва шароитлар қулай қилиб олинса, яхши бўлади.\nТаҳорат қилишда узри бўлмаса, бировнинг ёрдамидан фойдаланмаслик керак. Чунки Пайғамбаримиз соллаллоҳу алайҳи васаллам аксар ҳолларда шундай қилганлар. Ибодатда мутавозелик, ҳамма нарсани ўзи бажариши афзал саналади.\nТаҳорат пайтида гапирмаслик даркор. Балки Аллоҳнинг зикри ва дуо билан машғул бўлиш мақбулдир.\nУзуги бор одамлар уни бир қимирлатиб остига сув етказиши лозим.\nОғзига ва бурнига ўнг қўл билан сув олиб, бурунни эса чап қўл билан тозалаб қоқиш керак.\nШошилиб қолмаслик учун намоз вақти кирмасидан таҳорат қилишни бошлаш керак.\nСувни исроф қилмаслик талаб этилади.\nИшлатиш осон бўлиши учун таҳорат суви солинган идишни ўнг томонига қўйиб олса қулай бўлади.\nҚалбдаги ният билан тилдаги гапни бирлаштириш.\nҲар бир аъзони ювганда «Бисмиллаҳ»ни айтиб, дуо ўқиш.\nТаҳорат қилиб бўлгандан кейин «калимаи шаҳодат»ни ва ривоятда келган дуони ўқиш.\nТаҳорат қилиб бўлгач, икки ракат намоз ўқиш.\nМусулмон инсон кундалик ҳаётида доимо баданининг маълум қисмлари пок ҳолда юриши учун таҳорат етарлидир. Исломда таҳоратнинг ўзи билан кифояланиб қолинмайди. Балки мусулмон инсонга бутун баданини пок тутиш учун Аллоҳ таоло ғуслни ҳам фарз қилган.\nPrevious Унутманг! Жиҳод “Улар кўзлаган нарса” эмас\nNext Муфтий ҳазрат Қўқон шаҳрида фаолият юритаётган диний соҳа ходимлари билан мулоқот ўтказди


Аёлнинг муқаддас бурчи бор... — Ishonch Gazetasi\nАёл шаънига қанчадан-қанча шеъру достонлар битилмаган дейсиз. Аёл зотига кўрсатилган меҳру муҳаббат, эътибору лутфларнинг чек-чегараси йўқ. Она деб улуғлайдилар уни. Аллоҳ мени-да аёл қилиб яратганига шукроналар келтираман…\nБироқ мени қалам ушлашга мажбур этган бошқа нарса. Бу аёлликдан фахрланиш эмас, хижолатми, уятми, хуллас, шунга монанд бир ёқимсиз кечинма. Фариштамонанд оналаримиз, опа-сингилларимиздан узр сўраган ҳолда, андишасизлик бўлса-да, хотин-қизларимиз билан боғлиқ айрим хунук ҳолатлар ҳақида сўз юритишга жазм этдим.\nМаънавият оқсаган жойда\nЯратган Эгам аёлга она бўлишдек бахтни насиб этган. Она фарзандини оқ ювиб-оқ тарайди, тарбиялайди. Аммо ўша тарбия, маънавият унинг ўзида етарли бўлмаса-чи? Бу ҳолатда билимсизлик, тарбиясизлик онадан болага ўтмайдими?\nАёл маънавияти оқсаган жойда ўзаро ҳурматсизлик, жанжал, бир-бирига қўл кўтариш ҳолатлари юз беради, ҳатто оғир жиноятлар содир этилиши мумкин.\nЯқинда Ўзбекистон Республикаси Президенти раҳбарлигида ўтказилган видеоселекторда келтирилган маълумотлар мамлакатимизда жиноятчиликка қарши курашишни янада кучайтириш, ҳушёрроқ бўлишимиз лозимлигини кўрсатади. Йиғилишда жорий йилнинг ўн ойи мобайнида содир этилган қотиллик жиноятларининг 165 таси эр-хотин ва қайнона-келинлар, 66 таси қўни-қўшнилар ўртасида оддийгина маиший келишмовчиликлар оқибатида келиб чиққанлиги қайд этилди.\nАйниқса, Фарғона вилояти Фарғона тумани Ёрдон қишлоғида ёшгина келин қайнонасини уриб ўлдиргани қалбимни ларзага солди. Наҳотки, келин ўз қайнонасининг қотилига айланса?!\nҚотиллик жинояти қайнона-келин ўртасида содир этилиши — бу ўзбек аёллари учун уят. Сув келса симириб, тош келса кемириб, фарзанди учун ўзини ўтга-чўққа урадиган ўзбек аёли қаёқда-ю, бир-бирига қўл кўтаришгача борадиган ожизалар қаёқда. Қайнонани онам дейдиган, келинини қизидан аъло билиб пойқадамига сочқилар сочиб, минг айланиб-минг ўргилган ўзбегойимларданми ўшалар ҳам.\nКатта дарё қайга оқса…\nЎйлаб қоласан, орзу-ҳавас билан тўй қилиб, тоқ фарзанди жуфт бўлган қайнона қачон келинини ёмон кўриб қолдийкин? Келинни қайси бир хатти-ҳаракати ғашини келтирди? Ёки ўғлини қизғандимикан? Ҳар куни ярим тунгача бир хонада ўтириб телевизор кўрган асалгина боласи «кун ботмасдан» келинлик уйга кириб кетгани кўнглини оғритдими? Балки, бозорнинг олдини унга эмас, ҳомиладор хотинига олиб кириб кетгани оғир ботгандир? Эркатойининг эр бўлганини, у энди фақат онасининг эмас, хотинининг олдида ҳам масъуллигини тан олиш сал оғирроқ. Бу ҳаёт ҳақиқати олдида кўпгина оналар ожизлик қилиши рост. Шу ҳолат — қизғаниш ҳам қайнона-келинни душманга айлантириши бор гап.\nҚайноналар ўғлим оила бошлиғига айланади, бировнинг жондек азиз қизини уйга олиб келади, ўз-ўзидан менга бўлган эътибору меҳри иккига бўлинади, деган фикрни тўйдан олдинроқ ўйлаб, ўзларини шунга тайёрлашлари керак. Тўғри, она ҳам ўғлидан ёш келиндан кам эътибор кутмайди, лекин у — ОНА, лозим пайтда кўнгил хоҳишини ақлга бўйсиндира олиши керак. Ёш қизларимиз келинликка тайёргарлик кўрганидек, оналаримиз ҳам қайноналикка руҳан тайёр бўлишлари шарт. Шундагина мулоҳазали, ҳар бир ишни ўйлаб қиладиган қайнона — онага айланадилар.\nҲар бир вазиятни тўғри баҳолаш учун қайнона маънавиятли, ақл-заковатли бўлиши керак. Ёшларнинг бир-бирига ўрганиши, туб қўйиб, палак ёйишига имкон бериб, худди уста боғбондек уларни парваришлаши керак. Катта дарё қайга оқса, ирмоғи ҳам шу томонга оқади, дейди доно халқимиз.\nМен чўри туққаним йўқ!..\nЯқинда бир қўшнимни ғамгин ҳолда учратдим, қизи уйига қайтиб келибди, оиласи бузилиш арафасида экан. «Ҳамма сеп-сидирғасини ортиғи билан қилиб берганман. Пазандалик дейсизми, тикувчилик, сартарошлик дейсизми, ҳаммасига ўқитганман. Билмасам, ҳеч бахти чопмаяпти. Икки куннинг бирида аразлаб келади, қайнонаси ҳам қизимни хоҳламаяпти, кеча камига урганмиш», дея нолиш қилди қўшним. Унга сал олдинроқ бўлган суҳбатимизни эслатдим. Ўшанда у шундай деганди:\n— Келинлик пайтим, ўлиб қайнюртларимнинг хизматини қилганман. Қайнона-қайнотамнинг юзига тик қарамаганман. Овқатимни ўтириб еганимни эслолмайман. Биттаси «раҳмат» демаган. Қизимга: «Ўзингни ерга урма, мен қилган хатони сен қилма. Гунгдай бўлиб қайнонангнинг хизматини қилаверма, тилинг бор, айт, ўзиям қилсин. Мен чўри туққаним йўқ», деб ўргатаман. Худога шукр, қизим тушмагур тиллигина. Қайнонаси минғилласа, чарс-чурс гап қайтариб, билганини қилаверади.\n— Келинлик пайтингизда қилган хизматингиз, сабр-тоқатингиз туфайли оилангиз мукаммал. Кам бўлмагансиз. Тўйларнинг тўрида, катта янга бўлиб юрибсиз. Қизингизни тезлаб бекор қилибсиз-да, ўзингиздек бўлса ёмон бўлмайди, — дегандим қўшнимга.\nЎша «чарс-чурс гап қайтариш» аста-аста қўлидаги матоҳни улоқтиришга, бориб-бориб пичоқ ўқталишга айланмасмикан деб ўйлаб қоласан киши.\nБиз қизларимизни келинликка қандай тайёрлаяпмиз? Уларни пазандалик, тикувчилик, сартарошлик, раққосаликка, яна бир қанча ҳунарларга ўргатаяпмиз. Замонавий қизларимиз кийим-кечакларни дид билан танлаш, ораста бўлиш сирларини мукаммал эгаллашмоқда. Лекин уларнинг олий маълумотли бўлишига, ўқиганини уқишига, сабр-бардошга ўрганишига у қадар эътибор қаратмаяпмиз. Уларни ҳунарга ўқитяпмиз-у, муомала маданияти, ширинсўзлик, каттага ҳурмат каби азалий қадриятларимизни сингдиришга эринаяпмиз. «Қиз бола ўқиб шаҳар олиб берармиди?», «Ўқиган мармардан тош қўярмиди?», «Китоб ўқиб биров бой бўлибдими?» дегувчилар бор ҳали-ҳануз орамизда.\nБилимсизлик жаҳолатга етаклайди. Кўплаб аёллар билимсизлик, сабрсизлик, мулоҳазасизлик оқибатида жиноятга қўл ураяптилар. Озгина етишмовчиликка чидамай, ҳалол ва сермашаққат меҳнатдан қочиб, тезгина пул топиш илинжида олиб-сотарлик, даллоллик, фоҳишалик, ўғирлик, товламачилик каби хунук одатлар қулига айланишяпти.\nТошкент вилоятининг Бекобод туманида яшовчи аёл 8 ёшли қизчанинг қулоғидан зирагини ечиб олгани ҳақидаги хабарга кўзим тушди. 24 ёшли аёлнинг бу жиноятни содир этишга нима мажбур қилди, деб ўйлайсиз? Жажжигина қизалоқни алдаб, йиғлатиб, қулоғидаги зиракни ечиб олаётганида ўзининг қизи кўз олдига келмадимикин? Уни сотганда қанча даромад кўраркин? Кўрган фойдаси татирмикан?\nАйрим аёлларимиз жиноятчилик, фоҳишаликка қўл уришини ёлғизлик, ишсизлик, қийинчилик билан оқлашга ўрганиб қолишган. Хўш, Хоразм вилоятининг Хива туманидаги меҳмонхоналарнинг биридаги мижоз ҳамёнидан 2,5 минг АҚШ доллари ва 5 минг Россия рублини ўғирлаган фаррош-чи? У ишсиз эмасди-ку.\nТошкент вилояти Қуйи Чирчиқ туманида қаҳвахонада ишлайдиган 21 ёшли Н.Алихонова томонидан иш жойида 30 ёшли йигитнинг қорин соҳасига жиддий жароҳат етказилишига нима сабаб бўлди экан?\nНима учун аёлларимиз бу қадар сиркаси сув кўтармас, сал нарсага тўпалон қиладиган жиззакига айланиб бораяпти? Ахир турмуш ташвишларининг оғир томони ҳар доим ҳам аёлларимиз елкасида бўлган-ку! Улар «қўш ҳўкиз»нинг бири бўлиб, қўшни бирга тортишган-ку!\nЁлғиз ҳолида ҳам ҳалол меҳнат, сабр-тоқат, оқилу донолик билан болаларини тарбиялаб ўстирган оналарнинг кўпини биламиз.\nЯна бир мисол, «ойига 27 минг Россия рубли эвазига маҳаллий фуқароларнинг икки ойлик чақалоғига энага бўлган Сабоҳат Ортиқова ўзининг танишларига ана шу чақалоқни сотишга уринган». Бировнинг гулдек боласини ўғирлаб сотишдан келган даромадга кўз тиккан жувон аёл деган номга муносибми? Сенга жой берган, ишонган одамларга нисбатан номарднинг ишини қилиш ҳар қандай жиноятдан оғирроқ эмасми?\nТанганинг икки томони\nЭнди танганинг иккинчи томонига разм солсак. Ўзлари тарбияга муҳтож, билимсиз ёки ўқигану уқмаган аёллар ўстираётган фарзандлардан нима кутиш мумкин? «Сен бировга чўри эмассан», «Жаҳлингни чиқарса, айлантириб солмайсанми», «Ўзингни ўзинг ҳимоя қил», «Кўзингнинг сувини оқизма, кучинг етмаса, тош билан, ёғоч билан ур», «Қорнинг тўқ бўлса, устинг бут бўлса, менга яна нима дейсан» деб «тарбия» бераётганлар озми. Ёшларимизнинг бир-бирини аямайдиган қаҳрли, жаҳлдор бўлиб вояга етишида тўқликка шўхлик билан бир қаторда оналарнинг маънавиятсизлиги ҳам сабаб бўлаяпти чамамда.\nШунинг натижасида бухоролик коллеж ўқувчиси Абдукарим каби онасига пичоқ ўқталадиган ёшлар вояга етаётган бўлса ажабмас. «Бухоро вилояти Бухоро тумани Янгиобод қишлоғида истиқомат қилувчи Абдукарим Ашуров ўз онаси 1979 йилда туғилган Мухлиса Эшоновага пичоқ билан ташланган. Ўз онасига турли хилдаги тан жароҳати етказган» (интернет хабаридан).\nМактаб ва коллеж ўқувчилари орасида жиноят содир этилиши жуда ачинарли ҳол. Эрта ёшдан ёмон қилиқдан ҳазар қилмаган бола келажакда ким бўлиб етишади? Вояга етмаганлар ишлари бўйича комиссия котиби вазифасида ишлаб юрган кезларимда ҳуқуқбузарлик, жиноят содир қилган ўсмирларнинг оилалари билан яқиндан танишардим. Уларнинг аксарияти носоғлом оила фарзандлари бўлиб чиқарди. Кўп ҳолларда жиноятчи болаларнинг ота-онаси жанжалкаш, тарбиясиз, ичувчи, товламачи ёки боласини ташлаб чет элга кетган бўларди. Яна пул топаман, болаларимни яхши таъминлайман, деб уззукун иш билан банд, фарзандининг қорнини, кийим-кечагини ўйлаб тарбияни, меҳрни унутиб қўйганларнинг ҳосиласи бўларди улар.\nТурмушнинг тоши оғир. Алпқомат эркакларимиздан орият салгина чекингани-ю аёлнинг нозик елкасига рўзғор халтаси ортилаётгани ҳам бор гап. Агар вақт ва куч ақл билан тақсимланса, рўзғорнинг бут бўлиши, фарзандларга меҳр-эътибор кўрсатиш, уларнинг тарбиясига вақт ажратиш мумкин. Лекин аёлларимиз орасида ортиқча орзу-ҳавасга берилиб, кийим-кечагу зеб-зийнатга, молу бойликка ружу қўйиш ушбу керакли вазифани бажаришга ҳамиша халал беради. Ана шу ортиқча орзу-ҳаваслар болаларни-да унутиб юртма-юрт кезиш, юздаги ибо-ҳаёни сидириб ташлаш, ўғирлигу жиноятга қўл уришга сабаб бўлаяпти.\nЮртимизда аёлларнинг таълим олиши, қўшимча ҳунар ўрганиши, иш билан таъминланишига алоҳида эътибор қаратилаётир. Бундай имкониятлардан унумли фойдаланиш ҳамманинг ўз қўлида. Ўқийман, изланаман деган қизларимизга барча билим даргоҳларининг эшиги очиқ. Улар ўз вақтида билим олиб, касб-ҳунар эгалласа, одоб-ахлоқ қоидалари, муомала маданиятини қунт билан ўрганса, мустаҳкам ва фаровон оиланинг бекаси, ҳақиқий она бўлиш учун пойдевор яратган бўладилар.\nЎзбек аёли зиммасида залворли юк бўлса ҳам нафосат, ҳаё-ибо, меҳр-муҳаббат, сабр-бардош либосига бурканиб юришнинг уддасидан чиқади. Қачонки, унга эркакнинг озгина ширин сўзи ва эътибори, улуғларнинг панду насиҳати тиргак бўлса кифоя. Шунда аёл оқила ва доно, юксак маданият соҳибасига айланади, у тарбиялаган фарзандлар баркамол бўлади.\nИжоди халқ дарди билан ҳамоҳанг янграб келмоқда


Кайфиятни кўтарувчи либос ранглари. Ёрқинлик билан ўзингиз ва атрофдагиларга позитив улашинг - Daryo\n15:50, 22.03.2020 15144\nКайфиятни кўтарувчи либос ранглари. Ёрқинлик билан ўзингиз ва атрофдагиларга позитив улашинг\nРанглар киши кайфиятига таъсир қилиши исботланган факт. Ҳар бир рангнинг психологияси бўлади ва сиз кийган либос ранги қайсидир маънода сизнинг қандай инсонлигингиз, феъл атворингиз ёки ҳеч бўлмаганда кайфиятингиз қандай эканини билдиради. Карантин карантин билан аммо баҳорда ранглартерапиясини ҳеч ким инкор қилмайди. Шундан келиб чиққан ҳолда, эътиборингизга ранг-баранг либослар билан ўзингиз ва атрофдагиларга хуш кайфият, позитив бахш этишни тавсия қиламиз.\nТрендда бўлиш ёки ранглар орқали кайфиятни кўтариш учун бошдан-оёқ бир рангда кийиниш шарт эмас, шунчаки ёрқин рангли детални қўшишнинг ўзи етарли. Вақтинчалик савдо марказларига боришдан чекланиш ва онлайн шоппинг қилишни тавсия берган ҳолда рўйхатимизни бошлаймиз.\nКўк ранг – мазкур йилнинг асосий рангларидан бири бўлибгина қолмай, асабларни тинчлантирувчи экани билан ҳам аҳамиятли. Кўк палитра хотиржамлик ва осойишталикни англатади. Шундай экан, ўзингизда қандайдир безовталикни пайқасангиз ёки асабларингиз кундалик ташвишлардан таранг бўлса, кўк рангдаги либосларни, ҳеч бўлмаганда ушбу рангдаги аксессуарлар – сумка, камар, шарф ёки пойабзал кийишга ҳаракат қилинг.\nБаҳор ёмғирли бўладими ёки иссиқ, ушбу фасл келиши билан киши ич-ичидан янгилик ва ўзгариш исташи унинг ташқи танловида ҳам акс этиб, тўқ, бўғиқ ранглардан қочиб ёрқин, ранг-баранг либослар кийишни хоҳлайди. Жўшқинлик ва мамнуният ранги сифатида маълум бўлган оловранг эса, ҳатто булутли кунларда ҳам одамларни тетиклаштириш хусусияти борлиги билан нафақат баҳор, балки ёз-у қишда ҳам яхши танлов ҳисобланади.\nУшбу рангни ҳеч иккиланмай 2020 йилнинг энг машҳур ранги деб атаса бўлади. Яшил рангни нафақат кундалик балки, оқшом либоси сифатида ҳам танлашингиз мумкин. Уни исталган ранг билан мосласа бўлади. Масалан, яшил палто ёки тренч билан сариқ, қизил, оқ футболка ёки кроссовка кийсангиз кайфиятингиз кўтарилиши билан бирга, дид ва танловдан қўрқмаслигингизни исботлаган бўласиз.\nҚизил ва пушти ранг биргаликда ҳамиша мос бўлибгина қолмай, байрамона кайфият улашувчи хусусиятга эга. Ишонч ва қатиъятни англатувчи қизил билан нафосатни билдирувчи оч пушти дуэти кунлик кайфият позитив бўлиши ва эътибор марказида бўлишнинг гарови.\nСариқ ранг шубҳасиз оптимизмни билдиради. Бироқ ушбу рангни танлаганда меъёридан ошириб юбормасликни унутмаслик керак. Рангнинг хусусиятидан келиб чиқиб шуни айтиш мумкинки, ҳар бир инсоннинг гардеробида йўқ деганда битта бўлса ҳам сариқ плаш, туфли ёки шарф бўлиши керак. Депрессия, стресс ва ташвишли вазиятларда кийимингизга сариқ рангли аксессуар қўшишни унутманг.\n17:10 Бугун 2010\n17:06 Бугун 1368\n16:53 Бугун 833\nРоссияда яна 28 782 кишида COVID-19 қайд этилди. Бу сутка давомида касалланганлар сони бўйича янги антирекорд\n16:32 Бугун 1516\nLego ишлайдиган «подвеска»га эга Jeep Wrangler модели жамланмасини тақдим этди\n23:43, 04.12.2020 118872\n21:40, 03.12.2020 95527\n21:45, 04.12.2020 93309\n17:50, 04.12.2020 78472


Бошловчилик санъати - Уч илдиз\nby Тўлқин Эшбек · 10.08.2021\nЎзМУ Журналистика факультетида Устоз Муслимбек Йўлдошевнинг\n«Маҳорат мактаби»дан сабоқ олаётган талабаларимиз Ўзбекисторн телевидениеси ва бошқа турли телестудияларда муносиб ўрниларини топиб кетаётганлари билан фахрланамиз, дейди Дониш домла фахр билан.\nҲурматли дўстларим. Бошловчилик — мен умр бўйи қилган ҳунарим. Салкам эллик йилдан бери шу санъат йўлидаман. Бировлар энди биз бир умр ардоқлаган, йўқдан бор қилиб, касбдан санъатгача юксалтирган бу ишимизни қўл учида, пала-партиш, кўз-кўз учун қилаётгани жуда ачинарли ва оғриқли ҳолат. Кўп мақолаларим ва суҳбатларда бу мавзуда ўз фикрларимни билдирган бўлсамда, бугун яна шу гапни давом эттирмоқчиман. Газетага берувдим, обдан қайчилашибди. Шунинг учун уни тўлалигича эътиборингизга ҳавола қилмоқчиман. Марҳамат, фикр-мулоҳазаларингиз мен учун жуда қадрли.\nКейинги пайтларда оммавий тадбирларга бошловчи топиш бир мунча муаммо бўлиб қолмоқда. Гўёки телеканалларда бошловчилар сероб, театр труппаларида чиройли, келишган актёрлар кўп. Уларнинг орасида шу ишга иштиёқмандлари ҳам етарлича. Аммо керак пайтда уларни саҳнада кўролмаймиз. Чунки ким эпласа бошловчи бўла олади, деган гаплар бугунги кунга тўғри келмай қолди.\nТеле ёки радио эфирда, саҳнада кўрсатув ё тадбир олиб бораётган бошловчининг олтита унлини тўғри ё нотўғри талаффуз этаётгани томошабинларни камдан-кам қизиқтиради ё безовта қилади. Аммо унинг оғзидан чиқаётган сўзларда маъно борми-йўқлигини, кўтарилган мавзу ё муаммони биладими-билмайдими, кузатиб, эшитиб ўтиради. Бошловчининг қай даражада шу ишга лойиқ ёки нолойиқлигини, умуман шу бошловчи бирор фикр ва салоҳиятга эга-эгамаслигини битта кўрганидаёқ билиб бўлади. Ўзини, вақтини қадрлайдиган томошабин ё эшитувчи бўлса, кейинги сафар ўша бошловчи кўриниши билан ё хурсанд бўлиб уни кўриш ва эшитишда давом этади, ёки ўша заҳоти бошқа каналга ўтиб кета қолади…\nАгар бошловчи сўзи бирон иш, маросим, тантана, тадбирни бошлайдиган шахс деган маънода бўлса, демак ўша шахс ўша ерда, ўша жойда бош бўлиши керак. Бош бўладиган одам эса, биламизки, ёши катта, ҳаётий тажрибалари кўп, пасту баландни билган одамлардан тайинланади. Аммо бунчалик кўп нарсаларни билган одамлар, бизга ўхшаб кексайиб, саҳналарга ярашмайдиган бўлиб қолганлари учун бу “бош”лар ёшлардан танланади. Аёнки, бош бўлишни истаганлар Ўз бошларини тўлдириш, уни энг керакли билимлар, маълумотлар, рақамлар, шахслар тақдири ва юрт тарихи ҳақидаги энг қизиқарли маълумотлар билан мужассам қилишлари керак. Аксинча бўлса бош не керак?\nТош керакли бўлса йўқ оғирлиги,\nТошча қадри бўлмаса бош не керак?\nМавлоно Чустий билиб айтганлар. Бош бу мия. Мия эса бутун борлигимизни, вужудимизни бошқаради. Энг буюк одам ҳам миянинг нари борса ўн беш фойизини ишлата олар экан. Фан шундай дейди. “Мия максимал даражадаги тезликда ишлайди ва оғир иш қилиш унинг учун жуда зарур. Акс ҳолда инсон мияси фалажликка юз тутади. Шунинг учун уни бўш қўйиш керак эмас” дейди россиялик таниқли психолингвист олима биология ва филология фанлари доктори Т.В. Черниговская. Демак миям шишиб кетди, деб баҳона қилишга ўрин йўқ. Китоб ўқиш керак, газета-журнал мутолаа қилиш керак, луғат варақлаб туришни одат қилиш керак.\nТелевидениеда эфирда кўриниб ўзини кўз-кўз қилишга ишқибоз бошловчилар кўпайди. Аксарияти ёшлар, ўрта ёшлилар. Асли институтларда ҳам яхши ўқимаган, тил ва адабиёт фанларини базўр ўқиб имтиҳон олган, ва, табиийки, газета-журнал ёки нашриётларда ишлай олмайдиган саводсизроқлари телевидениега, радиога ишга кириб олса керак. Чунки бу ерда ёзиш шарт эмас, экранда чиройли кўринолса, тили бидирлаб турса “номери ўтаверади” да! Шунақа ўйлашади кўпчилиги. Аслида ҳам бир таҳлил қилиб, яхшилаб ўрганиб чиқилса, бошловчиларнинг кўплари журналистика, филология, театр санъати мутахассислигига алоқаси йўқлар. Алоқаси борлари ҳам имконият ва иқтидорлари ҳамин қадар. Тил ишқилиб бир нарсаларни гапириб туради. Бироқ нима айтаётганини, оғзидан чиққан сўз асли нима маънода эканини билмайди. Бу қуруқ гаплар эмас, қуйироқда бу гапларимни мисоллар билан келтираман.\nКўп ўқиш, билимларга эга бўлиш, ўз мухлислари кўнглини топиш учун кўпчиликка қизиқ бўладиган ва одамлар жон қулоғи билан эшитадиган сўзларни топиб гапириши керак бўлади. Буларни эса биз китоблардан оламиз. Ўша бошловчиларга бир маслаҳатим кўп китоб ўқисин. Яна бир тавсиям қандай китобларни ўқиш кераклигини билиб ўқисин. Ўқиш экан деб, ҳар нарсани ҳам ўқийвермайди доно одам.\nАбдулла Қодирийни албатта ўқиш шарт. Чўлпондан ўзи биргина роман қолган. Уни ҳам ўқиб чиқиш зарур. Ойбек! Бу инсоннинг даҳосини баҳолаб бўлмайди. “Болалик” қиссасини, “Навоий” романини ўқишга мажбурсиз. Чулпону Ойбекнинг шеърияти ҳам бор. Нафис мисралар. Буларни билмай туриб ҳам бошловчининг ижоди комил бўлмайди. Абдулла Каҳҳор, Асқад Мухтор ижоди адабиётимизда катта салоҳиятга эга. Одил Ёқубов. Бу адиб ҳам ўз даврининг тенгсиз романнависи эди. Дилбар қиссаларини, “Диёнат” ва “Улуғбек хазинаси” романларини ўқиб чиқишлари шарт. Мирмуҳсин — “Меъмор” ва “Умид”. Ҳар икки асар ҳам ўша йилларнинг бугунги тилда айтганда “бестселлери” бўлган десам лоф урмаган бўламан. Пиримқул Қодиров. Заҳириддин Муҳаммад Бобурни халқ орасида яна қайта севимли қилган ёзувчи. “Юлдузли тунлар” ва “Авлодлар довони”ни ўқимаслик миллат тарихига хиёнат. Ўткир Ҳошимовнику гапирмаса ҳам бўлади. “Баҳор қайтмайди” қиссасини миллионлаб ўқувчилар ташналик билан қайта-қайта ўқишган. Агар сўзлар қоришмасидан ҳайкал ясаш мумкин бўлса, демак Ўткир Ҳошимовнинг “Дунёнинг ишлари” асари бунга далил бўлади. Она тимсолига қўйилган ҳайкал китоб. Ўлмас Умарбеков, Ўктам Усмонов, Шукур Ҳолмирзаев. Мажбурмиз, буларни танишга, билишга ва китобларини пухта ўрганишга.\nШоирларимизни ҳам жуда яхши билишимиз керак. Ҳамид Олимжон, Ғафур Ғулом, Миртемир, Эркин Воҳидов, Абдулла Орипов, Ҳалима Худойбердиева, Омон Матжон…\nМуҳаммад Юсуф ижоди Ўзбекистон учун, унинг шону шарафи учун, адабиёти учун, маданияти учун улкан аҳамият касб этади. Уларни яхши билиш керак бўлади.\nЯна шу адибларимиз орасида прозада ҳам, поэзияда ҳам, драматургияда ҳам муваффақиятли ижод қилганлари борки, ўша асарларидан ҳам бохабар бўлишимиз фойдадан ҳоли бўлмайди.\nХуллас, ўқиш — мутолаа билан дўст тутиниш керак. Билишга, ўқиб завқ олишга ўрганиш керак. Маълумот олишнинг ҳеч бир тури қоғоз ва бўёқдан иборат китобга етолмайди. Электрон китоблар, саҳналаштирилган асарлар, телевидение ёки радиода бериладиган мутолаалар ўз қўлимизга олиб ўқиган китобнинг ўрнини босолмайди, ўша завқни бермайди. Таъсир кучи ҳам ҳамин қадар бўлади. Телевидение ва радио мутолаалар уй бекалари, қариялар, узоқ ётиб қолган беморлар ва шу каби имконияти чекланганлар учун мўлжалланган. Ҳақиқий асарни эса бошқа ишларга чалғимаган ҳолда китоб варақларини шитирилатиб очиб, кўз билан ўқиб, юрак билан ҳис қилиб, мутолаа қилмоқ керак.\nКитоб ўқилганда маълумот олиш ва қаҳрамонлар тақдирига шерик, ҳамдард бўлиш билан бирга кўзларимиз сўзларнинг имлосига, тузилишига ҳам ўрганади. Кўз хотирамиз ҳам ишлай бошлайди. Ва баъзи бир чаласаводлар талаффуз қилганидай эмас, ёзувчи ёзганидай тўғри ўқий бошлаймиз. Китобларда камдан-кам ҳолларда сўзлар нотўғри ёзилади. Ўқийвергандан сўнг кўзнинг ўзи ўрганиб, мияга сигнал бориб, тилга тўғри талаффуз қилишга буйруқ беради. Ўшанда “талат” эмас, талъат, “суврат” эмас сурат, “сурат” эмас суръат эканини ажрата бошлаймиз. “Далли” билан “дали”нинг, арғувон билан армуғоннинг бошқа — бошқа нарса эканини англаймиз. Агар мана шу икки сўзни ажратиб, англаб олсак, арғумоқ деган учинчи сўз ҳам бор эканини тушуниб етамиз. Мухлислардан узр сураган ҳолда саводсиз бошловчиларга эслатма: армуғон — совға, ҳадя; арғувон — манзарали дарахт; арғумоқ — тулпор, учқур от. “Арғувон остингдадур…” деганини эшитиб қоласиз баъзи бошловчининг…\nЁки яна бир қўпол мисол. Бошловчилар тўтиқуш янглиғ эшитганларини қайтараверадилар. Агар улар қуш эмас, одамликларини ҳис қилиб китоб ҳам варақласалар, луғат титсалар эди, ўз кўзлари билан кўрган ва мияда сақлаб қолган сўзларни бирини биридан ажратиб гапирар эдилар. Бир бошловчи “Бу одамнинг етти мучаси соғ” дейди. Яна биттаси “Тўрт мучали соппа-соғ одам” деб талаффуз қилади. Учинчиси бўлса “Тўрт мужжаси” бутун йигит” деб гапиради. Аҳир бу сўзлар ҳаммаси ҳар хил, орасида бу ерда қўлланилиши мумкин бўлмаганлари ҳам борку! Масалан, Муча — бу инсон тана аъзоси — қўл, оёқ, кўз ва қулоқ (тўрт муча, тўрт жуфт аъзо). Мучал — қадимдаги йил саноғи. Мужжа эса асли мижжа дегани. Яъни, киприк. “Туни билан мижжа қоқмади” деган гапдаги сингари ерларда ишлатилади … Бошловчилик нонини еяётганлар буларни аниқ фарқлаши, билиб гапириши керак.\nЎзбекистон халқ шоири Эркин Воҳидов бошловчиларимиз “Лутфан” сўзини нотўғри ва ноўрин ишлатишади, домла Омонулла Мадаев “Вой, бу саводсиз бошловчиларингиз нимага “бежизга” деб гапиришади? “га” қўшимчасига нима бор? Оддий қилиб бежиз деб қўяқолишса бўлмайдими?” деб куюниб менга ё телефон қилишар, ё кўришганда зорланишар эди. Ишончим комилки, бошловчиларни кўриб, эшитиб турган кўпчилик тилимиз фидойилари шулар аҳволига тушадилар.\nМиллий театрда ҳам актёр, ҳам бир пайтда директор бўлиб фаолият юритган буюк ижодкор, Ўзбекистон халқ артисти Амин Турдиев репетиция чоғларида актёрлар сўзларни нотўғри талаффуз қилишса “Вой-дод, булар мени албатта ўлдиришади! Чиғатой қабристонидан олдинроқ бориб ўзимга жой гаплашиб келмасам бўлмайдиганга ўхшайди!” деб фиғон қилар эканлар…\nКўплаб “Мен журналистман, бошловчиман” деганлар телевидение ёки радиоларда мана шунақа аҳволда сўзларнинг фарқига бормай бидирлаб “фаолият” кўрсатиб юришибди. На ўз устларида ишламайдилар, ва на бирор устозга ихлос қўймайдилар. Мактаб ва институтларни тамомлаб кетганимиздан кейин бизга доимий ва беминнат устоз эса, ана ўша китоблар бўлади.\nБошловчиликни кўплар жуда осон фахмлайди шекилли. Шоир бўлолмайди, хонанда бўлолмайди, булар учун алоҳида иқтидор ва имконият талаб этилади-да! Яна бошқа касбга ҳам лаёқати йўқ бўлганлар негадир “Энди бошловчи бўла қоламан” деб қарор қилади шекилли. Шундай бўлмаганда эди, бу соҳада адашганлар, бошқаларнинг ғашига тегиб “ижод” қилиб юришмаган бўларди. Бошловчилик, агар таъбир жоиз бўлса, танланганларнинг танлангани бўлади. Институтнинг актёрлик гуруҳига танлаб олинганлар орасидан ё битта ёки икки нафаргина бошловчи чиқиши мумкин.\nБошловчи ниҳоятда диапазони кенг, билимли, дунёқараши бой, кўп нарсаларниибилишга интилувчи, сиёсий-ижтимоий воқеа-ходисотлардан хабардор, дунё адабиёти ва санъати даҳоларини таиган, билган бўлиши керак. Ўзи қизиқадими, йўқми, операдан, балетдан, оркестру циркдан, космонавтикаю астрономия янгиликларидан ҳеч бўлмаганда етарли даражада хабрдор бўлиши керак. Ўз қобиғида, биргина Ўзбекистон ҳудуди даражасида қолиб кетмаслиги керак. Демак, жаҳон адабиётини ўқиши лозим, дунё тасвирий санъати, халқлар тарихи ҳақидаги катта-кичик адабиётларни ўқиши зарур. Шундагина у тезроқ камолга эришади. Чунки китоблар энг беминнат устозлардир.\nБошловчи ҳам ҳар турли бўладида. Экран қаршисида туриб ё ўтириб кўрсатув олиб борадиган бошловчи. Радио микрофон олдида эшиттириш олиб борадиган бошловчи. Ва саҳнадаги тадбирларни олиб борадиган бошловчи. Буларнинг ҳаммаси ялписига “бошловчи” деб номлангани билан, бирининг ишини иккинчиси қилолмаслиги мумкин. Айниқса, саҳна бошловчиси дегани жуда ҳам серқирра, ёрғити баланд бўлиши керак. Чунки бошловчи бу – кези келганда мамлакатнинг, миллатнинг юзи ҳисобланади. Катта-катта йиғилишларда тадбир олиб борадиган бошловчилар ўша тадбир даражасини белгилайди. Зўр бошловчи бўлса тадбир зўр, мундайроқ бошловчи бўлса тадбир ҳам мундайроқ ўтган ҳисобланади.\nМен бу ерда бирон-бир бошловчи шахсига тегмаган ҳолда сўз айтдим деб ўйлайман. Мабодо “гап эгасини топган” бўлсаю, кимдир ичида “шу айтилган гаплар менга ҳам тегишли, шуларни тез тўғрилаб олмасам бўлмас экан” деб ҳаракатга тушса, демак мен бекорга куюнмабман, ушбу маърузани бекорга тайёрламабман.\nЎзДСМИ “Саҳна нутқи” кафедраси катта ўқитувчиси, олий тоифали сухандон.\nNext story Азербайджанский поэт Физули\nPrevious story Байроғим ҳилпираса, жўш урар қалбим!